02 İyun 2020, 13:24\nDünyada baş verən qarşıdurmaların, çatışmaların, savaşların kökündə Amerika Birləşik Dövlətinin içində olan iki qütublu güc dayanmaqdadır. Öncələr bu güclər daha çox Demokratlar və Mühavizəkarlar adı altında, demokratiya görüntülü mübarizə aparıb yönətimə sahiblənəndən sonra dünya ağalıqlarını gerçəkləşdirirdilər. Dünya ölkələri də iki qütublu olurdu. Demokratlar daha çox azlıqlar(milli, dini, cinsi ve. s) üzərindən dünyaya hakim olmağı hədəfləyirlər. Mühavizəkarlar isə ana millətlə iş birliyində olaraq dünya dövlətləri ilə ilişki qururlar.\nDemokratlar, dünya para babaları və azlıqlı güclər olmaqla Kürəsəlçilər adlandırılır. Avropa Birliyi kimi güc mərkəzləri Kürəsəlçilərin kontrolundadı. Putin Prezident seçilənde kürəsəlçilərin rolu böyük olmuşdur. O dönəm Sorosun Rusiyada olan çalışmaları,iqtisadi krizis yaradaraq Yeltsini uzaqlaşdırmalarını xatırlamağınız yetərlidir. Son dönəm özəlliklə virus salğınından sonra Çinlə də ittifaq olmaları qabarıq görünür.\nTabloya baxanda Azərbaycan kimi dövlətlərdə Sovet KGB sistemindən miras qalan Moskva başlarla, Vaşinqton başların-FETÖ kimi güclərin çox zaman eyni hərəkət etmələrinin mahiyyəti anlaşılır.\nMühavizəkarlar, arxalarında Pentaqon dayanmaqla, ABD federal gücləri və milli dövlət olmaq istəyən dünya dövlətləri ile iş birliyinə daha çox meyilli olaraq, Ulusalcılar adlandırılır.\nKürəsəl virus salğınından yararlanaraq bir çox ulus dövlətlərində hakimiyyəti əlaltılarının əlinə keçməsini hədəfləyən Kürəsəlçilərin, ABD də hakimiyyəti ələ keçirmək niyyəti dünya basınında yazılırdı. Amma belə olmadı, virusdan yararlanmaq istəyən Kürəsəlçilər həm ABD də, həm də ulus dövlətlərində dəyişkənlik edə bilməyəcəklərini gördülər. Siyasi bilimcilər də, noyabr ayında ABD başqanlık seçimində Ulusalçıların qalib gələcəyini və Trampın yenidən prezident olacağını söyləyirdilər.\nBelə bir durumda ABD də başlayan xalq ayaqlanmasını təsadüf saymaq olmaz. Bu daha çok məğlubiyyətlərini indidən görən, Kürəsəlçilərin işinə bənzəyir. Amac xalq ayaqlanması ilə Trampı istefaya göndərtdirməkdir.\nKürəsəlçilər qalib gələrsə Türkiyə və Azərbaycanda və bir çox ölkədə FETÖ və Moskva uşaqları Kürsəlçilərin əli altında olan güclər hakimiyyəti ələ almağa çalışacaq.\nTramp qalib gələrsə, Ulusalçılar dünyada daha etkili olacaq, ulus dövlətləri güclənəcək, Çin və Rusiya hədəf olacaq.


“Verdiyimiz sözün üstündə dururuq” – Ərdoğan – KƏLBƏCƏRTV\nAnkara öz sözünü tutdu və Rusiyanın “S-400” zenit-raket komplekslərini aldı.\n“Qafqazinfo” “A Haber”ə istinadən xəbər verir ki, bunu Türkiyə prezidenti Rəcəb Tayyib Ərdoğan Atatürk hava limanında təşkil edilmiş mitinqdə çıxışı zamanı deyib.\n“Bu barədə nə deyirdilər? Biz almayacağıq, bacarmayacağıq. Biz aldıq? Bəli! Biz – türklər verdiyimiz sözün üstündə dururuq”, – deyə Türkiyə lideri bildirib.\nƏrdoğan daha sonra 2016-cı il iyulun 15-dən 16-na keçən gecə Türkiyə xalqının öz cəsarəti və qəhrəmanlığı sayəsində ölkənin müstəqilliyi və gələcəyini qorumasından söz açıb.\n“Mən iyulun 16-na keçən gecə ölkəmizin müstəqilliyi və gələcəyini qorumaq üçün tanklar, təyyarələr və güllələr qarşısına çıxan qəhrəman xalqımızı salamlayıram. Heç bir terrorçu təşkilat heç vaxt bizim birliyimizi, həmrəyliyimizi və qardaşlığımızı poza bilməyəcək”, – ölkə başçısı qeyd edib.\nPrevious Ərdoğan: NATO xoşbəxt olmalıdır ki, Türkiyə S-400 alıb\nNext BMT-də Azərbaycanda həyata keçirilən sosial islahatlar barədə danışılıb


Beynəlxalq Türk Akademiyası Zəfər Günü münasibətilə bəyanat yaydı\n23:13 07.11.2021 117\nBeynəlxalq Türk Akademiyası Azərbaycan Respublikasının Zəfər Günü münasibətilə bəyanat yayıb.\nAkademiyadan Redaktor.az-a daxil olan bəyanatda deyilir:\n“Beynəlxalq Türk Akademiyasının qurucu üzvü Azərbaycan Respublikası 8 Noyabr - Zəfər Gününü qeyd edir. Bu əlamətdar tarix qardaş Azərbaycan xalqının ölkənin ərazi bütövlüyü və suverenliyi uğrunda apardığı şanlı mücadilənin, birlik və bərabərliyin sarsılmaz təntənəsi oldu.\nMüzəffər Ali Baş Komandan Prezident İlham Əliyevin rəhbərliyi altında qəhrəman Azərbaycan xalqı, rəşadətli Azərbaycan Ordusu Birləşmiş Millətlər Təşkilatının onillər boyu kağız üzərində qalan, ədalətsizliyə, hüquqsuzluğa son qoya bilməyən qətnamələrini öz gücü ilə icra etmiş oldu.\nMöhtəşəm Zəfər Azərbaycanın inkişafı və çiçəklənməsinə, bölgəmizdə və regionumuzda davamlı sülhün, təhlükəsizliyin, inkişafın təmin edilməsinə, eyni zamanda bütün Türk dünyasında əməkdaşlığın yeni, daha səmərəli və maneəsiz mərhələyə qədəm qoymasına yol açdı.\nBeynəlxalq Türk Akademiyası olaraq Azərbaycan Respublikasını, qardaş Azərbaycan xalqını Zəfər Günü münasibətilə təbrik edir, ölkənin ərazi bütövlüyü və suverenliyi uğrunda canlarını fəda etmiş şəhidlərimizi rəhmətlə anır, qazilərimizə Allahdan şəfa diləyirik.\nŞanlı Zəfər Günümüz, birlik və bərabərliyimiz əbədi olsun!”.


Masallıda Ulu Öndərin doğum gününə həsr olunmuş ağacəkmə aksiyası » YeniHeyet.Az - Yeni Həyat Qazeti\nYeniHeyet.Az - Yeni Həyat Qazeti » Siyasət » Masallıda Ulu Öndərin doğum gününə həsr olunmuş ağacəkmə aksiyası\nMasallıda Ulu Öndərin doğum gününə həsr olunmuş ağacəkmə aksiyası\nÜmummilli Lider Heydər Əliyevin anadan olmasının 98-ci ildönümü münasibətilə Masallı Rayon İcra Hakimiyyətinin təşəbbüsü ilə Göyəçöl kənd ərazisində ağacəkmə aksiyası keçirilib.\nMayın 9-da təşkil olunan aksiyada Masallı Rayon İcra Hakimiyyətinin başçısı cənab Şahin Məmmədov və aparatı, Milli Məclisin deputatları Məşhur Məmmədov və Anar İsgəndərov, rayonun hüquq-mühafizə orqanlarının, idarə və müəssisələrin rəhbərləri, ərazi nümayəndələri, bələdiyyə sədrləri, fəal gənclər, könüllülər, ictimaiyyət, ayrı-ayrı kollektiv və KİV nümayəndələri iştirak ediblər.\nRayon rəhbəri Ş.Məmmədov qeyd edib ki, Ümummilli Lider Heydər Əliyevin ölkəmizdə ekologiyanın qorunması ilə bağlı əsasını qoyduğu ənənə bu gün Azərbaycan Prezidenti cənab İlham Əliyev tərəfindən uğurla davam etdirilir. Nəticədə ölkə rəhbərliyinin yeni yaşıllıqların salınması ilə bağlı tövsiyə və göstərişlərinə uyğun olaraq ətraf mühitin mühafizəsi işində ictimai nəzarətin gücləndirilməsi və yaşıllıqların qorunması milli inkişaf strategiyasının prioritet sahələrindən birinə çevrilib. -Əkilən qalandır. Ağacı əkmək əsas deyil. Təzə əkilən ağaclar mühafizə olunmalıdır. Bu işlər davam etdirilməlidir,-deyə Masallı Rayon İcra Hakimiyyətinin başçısı Ş.Məmmədov qeyd edib.\nİcra başçısı, millət vəkilləri ağaclar əkib, dibini suvarmışlar.\nİməcilik əsnasında gənc könüllülərdən Vüsalə İmanova, Aytəkin Nağıyeva və Anar Əzimli ilə görüşüb dəyərli, zəngin dövlətçilik və vətənpərvərlik movzusunda məsləhətlərini verən RİH başçısı onlara təşəkkür edib.\nQeyd edək ki, Ümummilli Liderin xatirəsinə həsr olunmuş ümumrayon ağacəkmə aksiyası çərçivəsində birinci gün iməcilik iştirakçıları tərəfindən 350 ədəd ağac əkilib. Həmin ağaclardan 300 ədədi sərv və 50 ədədi eldar şamı ağaclarıdır. Əkilən bu ağaclar ekoloji durumun yaxşılaşdırılması, yaşıllıqların artırılması, ağac əkilməsinin təşviqi, insanlar arasında ekoloji mədəniyyət və təbiətə qayğı hissinin təbliği baxımından əhəmiyyət daşıyır.\nXatırladaq ki, Ümummilli Lider Heydər Əliyevin anadan olmasının 98-ci ildönümü münasibətilə bu gün keçirilən iməcilik 10 may 2021-ci il tarixdə davam etdiriləcək. Belə ki, sabah Masallıda 1500 ədəd müxtəlif növ ağac əkilməsi planlaşdırııb.


(Məqalələr və xatirələr)\nTərtib edəni- Əhməd Isazadə\nRedaktoru - Fikrət Əmirov\nAzərbaycan Dövlət Nəşriyyatı\nBakı - 1976\nInsan qəlbinin tərənnümçüsü\nBöyük sənətkar barəsindəki xatiratım\nUnudulmaz müəllim böyük sənətkar\nHəqiqi xalq sənətkarı\nƏfrasiyab Bədəlbəyli Ustad\nMirzağa Əliyev Yorulmaq bilməyən mübariz\nHəqiqət Rzayeva Ölməz əsər\nBir məktubun tarixi\nƏşrəf Həsənov «Koroğlu»operasının yaranması barəsində xatirə\nSüleyman Ələsgərov Dahi bəstəkar, həssas qəlbli insan, qayğıkeş müəllim\nQori müəllimlər seminariyasında\nAğababa Bünyadzadə Ölməzlik\nGənc bəstəkarların həssas tərbiyəçisi\nMən Gülçöhrəni ürəkdən sevdim\nIki dost, iki sənətkar\nQəzənfər Əlizadə Üç-dörd ilin xatirəsi\nG. G. Şaroyev,\nD. X. Danilov\nAzərbaycan Konservatoriyasının təşkilatçısı\nAğabacı Rzayeva Parlaq zəka\nƏləkbər Hüseynzadə 600 dəfədən çox\nSadə, xeyirxah insan\nƏdilə Hüseynzadə Qayğıkeş ata\nZəhra Rəhimova Sevdiyim ariya\nYeni üslub axtarışları\nProfessor Üzeyir Hacıbəyovun qaynar fəaliyyəti respublikamızın musiqi həyatının bütün sahələrini əhatə edirdi.\nÜzeyir Hacıbəyov böyük yaradıcılıq işi və ictimai iş aparmaqla yanaşı, bir sıra müəssisələrə— Azərbaycan SSR Elmlər Akademiyasının Azərbaycan Incəsənəti İnstitutuna, Azərbaycan Dövlət Konservatoriyasına, Azərbaycan Sovet Bəstəkarlar İttifaqına başçılıq edirdi. O, elmi işçilərin rəhbəri, Azərbaycanın gənc bəstəkarlarının və bir çox musiqiçilərinin həssas tərbiyəçisi və məsləhətçisi idi.\nÜzeyir Hacıbəyov bir bəstəkar və təşkilatçı kimi uzun illər vokalistlərlə, ifaçılarla, dirijor və xormeysterlərlə işləmişdir. Azərbaycanda elə bir bəstəkar yoxdur ki, o, bu və ya digər cəhətdən Üzeyir Hacıbəyov məktəbinin yaradıcılıq prinsiplərinin xeyirxah tə'sirini hiss etməmiş olsun. Bə'ziləri bilavasitə Üzeyir sinfində oxumuş, bə'ziləri də Hacıbəyovun rəhbərliyi altında Azərbaycan xalq musiqisinin əsaslarını öyrənmişdir. Bu mühüm nəzəri fənn Azərbaycan bəstəkarlarının bütün yaradıcılıq işini istiqamətləndirirdi. Respublikamızın bütün müasir bəstəkarları Azərbaycan musiqisinin klassiki Üzeyir Hacıbəyovun əsərləri ilə tərbiyələnmiş və indi də tərbiyələnir.\nBəstəkarlar İttifaqında yeni əsərlərin dinlənilməsi və müzakirəsi zamanı Ü. Hacıbəyovun çıxışlarının böyük tərbiyəvi və istiqamətləndirici əhəmiyyəti olmuşdur. Bəstəkar Hacıbəyovu tənqidçi müəllim Hacıbəyovdan ayırmaq çətindir. Onun əsərə verdiyi qiymət bə'zən çox sərt olsa da, həmişə prinsipial, metodiki cəhətdən əsaslandırılmış olurdu. Ü. Hacıbəyovun tələbi o idi ki, əsər aydın izah edilsin. Bəstəkarlar İttifaqında dinləyiş zamanı bə'zən başlanan qızğın mübahisələr Üzeyirin çıxışında öz düzgün həllini tapırdı. Necə deyərlər, onun çıxışından sonra hər şey öz yerini alırdı. Üzeyir Hacıbəyov burada da böyük və həssas müəllim kimi hərəkət edirdi.\nÜzeyir Hacıbəyovun uzun illər boyu rəhbərliyi sayəsində Azərbaycan Bəstəkarlar İttifaqı artıq böyük professional təşkilata çevrilmiş, öz daxilində, ən müxtəlif janrlarda—opera, balet, musiqili komediya, simfoniya, sonata, süita, mahnı və rəqs ansamblı üçün əsərlər yaradan bəstəkarları birləşdirmişdi.\nHələ 1938-ci ildə Moskvada Azərbaycan incəsənəti ongünlüyü, sonralar 1944-cü ildə Tbilisidə keçirllən Zaqafqaziya xalqlarının musiqi ongünlüyü zamanı Azərbaycan musiqi incəsənəti paytaxtın və bütün Sovet İttifaqının musiqi ictimaiyyətinin böyük rəğbətini qazanmışdı.\nÜzeyir Hacıbəyov 1944-cü il ongünlüyü zamanı Azərbaycan musiqisinin nailiyyətlərini qiymətləndirərkən yazırdı: «Gənc bəstəkarlarımız orkestr üçün mürəkkəb əsər yazmaq texnikasını əsaslı surətdə mənimsəmişlər. Bununla onlar fəxr edə bilərlər. Simfonik formaları mənimsəməkdə də onların ciddi nailiyyətləri vardır. Bəstəkarlarımızın əsərlərində mövzuları bir-birilə əlaqələndirmək və aralarında mə'naca ziddiyyət olan hissələri təbii şəkildə birləşdirmək məharəti hiss olunur.\n...Azərbaycan gənc bəstəkarlarının simfonik əsərlərinin zəngin ideya məzmunu vardır. Bu əsərlərin hamısı Vətən müharibəsi qəhrəmanlarına, şanlı Qızıl Orduya, Sovet Azərbaycanının qəhrəman döyüşçülərinə həsr olunmuşdur».\nBu yüksək qiymətdə Ü. Hacıbəyovun yetişdirib böyütdüyü gənc bəstəkarların müvəffəqiyyətlərindən duyduğu böyük sevinc hissi aydın görünür. Bununla bərabər, Hacıbəyov əsərlərin zəngin ideya məzmunu, yenilik hissi, texniki cəhətdən yetkinliyi barədə də qeydlərini bildirirdi. İste'dadlı Azərbaycan bəstəkarlarının böyük bir nəsli Üzeyir Hacıbəyovun məhsuldar fəaliyyətinə ən yaxşı sübutdur.\nYaradıcılıqlarının çiçəkləndiyi dövrdə, çox gənc ikən vəfat etmiş bəstəkarlardan Asəf Zeynallı, Hacağa Ne'mətov və Məmməd İsrafilzadə Üzeyir Hacıbəyov məktəbinin yaradıcılıq prinsiplərinə uyğun bir sıra əsərlər qoyub getmişlər. Q. Qarayev, C. Hacıyev, S. Rüstəm, Ə. Bədəlbəyli, Niyazi, S. Hacıbəyov, F. Əmirov, S. Ələsgərov, Ə. Abbasov, C. Cahangirov, A. Babayev, M. Əhmədov, Ə. Hüseynzadə, A. Rzayeva, Ş. Axundova və başqaları Azərbaycan musiqisinin tərəqqisi naminə fəal çalışırlar.\nÜzeyir Hacıbəyovun yetişdirdiyi Azərbaycan incəsənət xadimləri Ə. Həsənov və K. Səfərəliyeva, əməkdar müəllimləri F. Səmədova və F. Zeynalova, nəzəriyyəçilərdən M. İsmayılov və Ə. Eldarova musiqi mədəniyyətini yüksəltmək üçün çox iş görürlər. O. Nikolskaya, G. Burşteyn, A. Karnitskaya, Z. Stelnik kimi bəstəkarlar da Ü. Hacıbəyovun rəhbərliyi ilə Azərbaycan xalq musiqisinin qanunlarını öyrənərək, bir sıra Azərbaycan xalq mahnıları və rəqslərini işləmiş və xalq mövzuları əsasında orijinal əsərlər yaratmışlar.\nBöyük ustad, nəzəriyyəçi, bəstəkar-tərbiyəçi Üzeyir Hacıbəyovun yaradıcılıq prinsipləri nədən ibarətdir? Onun əsərlərinin ümumxalq məhəbbəti qazanmasının səbəbi nə idi?\nÜzeyir Hacıbəyovun əsas həyat prinsipi musiqidə xəlqilik idi, o, bəstəkarlıq fəaliyyətini bunsuz təsəvvür etmirdi, hər bir sənətkar öz həyatını xalqa xidmətə həsr etməlidir, deyirdi. Ü. Hacıbəyov musiqidə xəlqiliyn xalq musiqisinin ruhuna və üslubuna dərindən və üzvi surətdə müdaxilə etməkdə, xalq musiqi dilinin qanunlarını mükəmməl başa düşməkdə və bilməkdə görürdü. O daim bəstəkarlara xalq musiqisini sevməyi, qorumağı və onlardan öyrənməyi məsləhət görürdü. Bəstəkar həm də öz tələbələrini xalq musiqisi nümunələrini kor-koranə təkrar etməkdən, yamsılamaqdan çəkindirir, bu musiqiyə səthi yanaşmaqdan onları qoruyurdu.\nÜ. Hacıbəyov uzun illər boyu öz yaradıcılıq fəaliyyəti nəticəsində əmin olmuşdu ki, xalq musiqisinin əsaslarına—ladlarına, onun tükənməz intonasiya zənginliyinə yiyələnmədən, xalqla onun başa düşəcəyi musiqi dilində danışmaq mümkün deyil...\n«Azərbaycan xalq musiqisinin əsasları» əsərinin müqəddiməsində Ü. Hacıbəyov bu məsələdən bəhs edərək yazırdı: «Azərbaycan xalq musiqisinin əsaslarını öyrənmək sahəsindəki işimin, bir bəstəkar olaraq, mənim üçün əməli əhəmiyyəti o oldu ki, mən «Koroğlu» operasını yazdım.\nAzərbaycan xalq musiqi incəsənətinin əsasını təşkil edən ciddi qanun-qaydalar (mən öz operamı yazarkən bunlara riayət etmişəm) nəinki mənim yaradıcılıq arzumu boğdu, əksinə, bu qanun-qaydalar bir bünövrə olaraq azad yaradıcılıq fantaziyasının geniş üfüqlərini aydın işıqlandırıb, mənə daha artıq cəsarət verdi. Sərbəst qurulmasına və musiqi fakturasının mürəkkəb olmasına baxmayaraq, «Koroğlu» operası Azərbaycan dinləyicilərinə Azərbaycan xalq mahnı və melodiyalarını eynilə təkrar edən bə'zi əsərlərdən daha yaxşı çatır, çünki «Koroğlu» operası xalqın doğma musiqi dilində yazılmışdır...».\nDaha sonra o qeyd edirdi ki,«...xalq üçün aydın bir musiqi dilində əsər yazmaq istəyən bəstəkar xalq ladlarında musiqi bəstələmək qanunlarını əsaslı surətdə bilmədən çox çətin ki, dinləyicilərin yüksək bədii tələbini ödəyə bilsin».\nÜzeyir Hacıbəyovun öz həyatı xalqa əsil xidmət nümunəsi idi. Öz əsərlərində o, xalqla onun öz dilində danışırdı və xalq da öz sevimli bəstəkarını yüksək qiymətləndirirdi. Azərbaycanda elə bir guşə yoxdur ki, orada Üzeyirin gözəl melodiyaları oxunmasın. Bu melodiyalar çox orijinal olub, sanki xalqın özü tərəfindən bəstələnmişdir.\nAzərbaycan musiqi üslubunun təmizliyi uğrunda, xalq musiqi dilinin ruhunu və mahiyyətini saxlamaq uğrunda mübarizə aparan Üzeyir Hacıbəyov milli məhdudiyyətə qarşı çıxış edir, Azərbaycan musiqisinin inkişafını təcrid edilmiş halda deyil, rus xalqının musiqi mədəniyyəti ilə sıx əlaqədə görürdü.\nQərbi Avropa klassiklərinin ən yaxşı nümunələri də Üzeyir Hacıbəyovun diqqətini cəlb edirdi. Üzeyir Hacıbəyov məntiqli, proqramlı simfonik və kamera musiqisinə də böyük əhəmiyyət verirdi. O, belə hesab edirdi ki, müəyyən proqramı olmayan, təcrid edilmiş musiqi əsəri yazmaq xalqın tələbinə cavab vermir. Ü. Hacıbəyovun öz əsərləri, şübhəsiz, sözün əsil mə'nasında proqramlıdır.\nBir bəstəkar, tərbiyəçi müəllim kimi Ü. Hacıbəyov həmişə yüksək ideyalı, texniki cəhətdən yetkin, öz hiss və fikirləri ilə xalqa yaxın əsərlər yaratmaq mövqeyində dururdu.\nÜzeyir Hacıbəyov bəstəkarlarımızdan öz dünyagörüşlərində və mühakimələrində prinsipial olmağı, doğma zəmin üzərində möhkəm dayanmağı, Azərbaycan musiqisini hərtərəfli inkişaf etdirməyi, böyük dövrümüzə layiq yüksək ideyalı əsərlər yaratmağı tələb edirdi.


Qanunveriçilik dəyişikliklərinə əsasən xaricdən daxil olan avtomobillər sığortalanacaqlar – Marneuli FM\nŞənbə 11 İyul 2020 / 18:56\nGürcüstan ərazisinə daxil olan zaman xarici dövlətdə qeydiyyatdan keçmiş avtomobil vasitələri sahibləri, mütləq şəkildə mülkiyyətlərində olan avtomobiləri vətəndaş məsuliyyəti kimi sığortalamalıdırlar. Qeyd edilənlə bağlı dövlət parlamentə qanunveriçilik paketi təqdim etdi.\nDəyişikliklərlə birgə, sığorta almaq üçün “İcbari Sığorta Mərkəzi” yaradılır. Layihəyə görə sığorta qüvvədə olan zaman sığorta limiti hər bir zərərçəkmişin səhiyyəsi, iş yerinə yetirməsi imkanı və həyatı üçün dəyən zərərə qaşı 30 000 lari, sığorta gəlirinin cəmi limiti isə hər bir sığorta hadisəsinə- 300,000 lari dəyərində olacaq.\n“İcbari sığorta beynəlxalq təcrübədə aparıcı sığorta növlərindən biridir. Sürücülərin avtomobillər və transport vasitələri haqqında biliklərinin az olduğuna görə gündən günə yol qazə hadisələri çoxalır və hadisələr nəzərə alınmayan nəticələrlə sonlanır . Məhs icbari sığorta pul tərəfindən qarantiyadı, ikinci tərəfdən baxılarsa bu sürücü və zərərçəkmiş üçün sağlamlığa və maliyyə tərəfindən dəymiş ziyan zamanı yardımçı olacaq”-qeyd edilən qanunveriçilik paketində yazılıb.


Ali məktəblərin vakant yerlərinə sənəd qəbulu başlayıb | Xəbərçi - Son Xəbərlər Xəbər\nAli məktəblərin vakant yerlərinə sənəd qəbulu başlayıb\n06 Avqust 2010 Cümə 12:25\nAli məktyəblərin boş qalan plan yerlərinə sənəd qəbulu bu gündən başlanacaq və avqustun 10-dək davam edəcək.\nAPA-nın məlumatına görə, Tələbə Qəbulu üzrə Dövlət Komissiyasının (TQDK) sədri Məleykə Abbaszadə bu gün keçirdiyi mətbuat konfransında bildirib ki, cari ildə qəbul aparılan 30457 plan yerinə 27700 nəfər qəbul olub. Qəbul olanlar avqustun 9-dan 18-dək sənədlərini daxil olduqları təhsil müəssisəsinə təqdim etməklə qeydiyyatdan keçməlidirlər. Həmin müddətdə qeydiyyatdan keçməmək abituriyentin müvafiq ixtisasa yerləşdirilməsindən imtina etməsi kimi qiymətləndiriləcək və onun qəbul haqqında əmri ali məktəbə göndərilməyəcək.\nM. Abbaszadə deyib ki, abituriyentlər elektron ixtisas seçimi ərizə formasında ali təhsil müəssisələrinin boş qalan yerləri olan ixtisasları ilə yanaşı orta ixtisas təhsili müəssisələrinin ixtisaslarının da kodlarını göstərə bilərlər.\nM. Abbaszadə bildirib ki, II, III və IV qruplarının ixtisaslarının boş qalan yerlərinin müsabiqəsində ümumi balı 250-dən və hər bir imtahan fənni üzrə ayrılıqda topladığı nisbi balı 10-dan az olmayan, I qrupun ixtisaslarının müsabiqəsində ümumi balı 200-dən və hər bir imtahan fənni üzrə ayrılıqda topladığı nisbi balı 10-dan az olmayan abituriyentlər iştirak edə bilərlər. Azərbaycan Dövlət Aqrar Universitetinin IV qrupa daxil olan ixtisaslarına fənlər üzrə nisbi bal məhdudiyyəti tətbiq edilmir.\nI və III ixtisas qrupları üzrə ümumi balı 300 və daha çox, II və IV ixtisas qrupları üzrə ümumi balı 350 və daha çox olan abituriyentlərin müsabiqəyə buraxılmaları üçün onların fənlər üzrə cavablarına nisbi bal məhdudiyyəti tətbiq olunmur.\nDövlət sifarişi əsasında ayrılmış yerlərin ixtisas seçimində II ixtisas qrupu üzrə ümumi balı 400-dən, III və IV ixtisas qrupları üzrə ümumi balı 350-dən, I ixtisas qrupu üzrə ümumi balı 300-dən az olmayan abituriyentlər iştirak edə bilərlər.\nM. Abbaszadənin sözlərinə görə, I qrupda 1168, yüksək müsabiqə vəziyyəti yaranan II qrupda 472 plan yerinə 2197 nəfər, müsabiqə vəziyyəti elə də yüksək olmayan III qrupda 1300 plan yerinə 700 nəfər sənəd verə bilər. IV qrupda isə 1156 nəfərin vakant yerlərə qəbul prosesində iştirak etmək hüquq var.\nTQDK sədri bildirib ki, vakant yerlər əsasən, özəl və regional ali məktəblərdə qalıb. APA


Serbiya və Kosovo danışıqları bərpa edir - AZƏRTAC – Azərbaycan Dövlət İnformasiya Agentliyi\nBelqrad, 8 iyul, AZƏRTAC\nMünasibətlərin normallaşması üçün Serbiya və Kosovo arasındakı danışıqlar iyulun 12-də Avropa İttifaqının (Aİ) rəhbərliyi altında davam etdiriləcək.\nAZƏRTAC xəbər verir ki, bu barədə danışıqlarda vasitəçi qismində iştirak edəcək Aİ-nin təmsilçisi Piter Stano rəsmi “Twitter” səhifəsində yazıb. O bildirib ki, Kosovonun Baş Naziri Avdulla Xoti və Serbiya Prezidenti Aleksandr Vuçiçin iştirak edəcəyi görüş iki tərəf arasında münasibətlərin normallaşması istiqamətində atılacaq mühüm addımdır.\nGörüş Fransa Prezidenti Emmanuel Makron və Almaniya Kansleri Angela Merkel arasında keçiriləcək virtual sammitdən sonra baş tutacaq.\nİki tərəf arasında dialoq 2018-ci ildə Kosovo tərəfinin Serbiyadan idxal olunan mallara tətbiq edilən vergiləri artırmasından sonra kəsilmişdi. Lakin iyunun 6-da Kosovonun yeni rəhbərliyi normallaşmağa doğru addım ataraq Serbiya ilə aralarındakı bütün ticari əngəlləri aradan qaldıran fərman imzalamışdı.\nAZERTAG.AZ :Serbiya və Kosovo danışıqları bərpa edir


"Partiyamızın qələbəsini şərtləndirən həlledici amil məhz lider amilidir" - deputat » Teref.az\n"Partiyamızın qələbəsini şərtləndirən həlledici amil məhz lider amilidir" - deputat\n“Hakimiyyət, Yeni Azərbaycan Partiyası ölkədə parlament seçkiləri kampaniyasında siyasi fəallığın yüksək olmasında maraqlıdır”.\nBu barədə “Yeni Müsavat”a açıqlamasında hakim Yeni Azərbaycan Partiyasının komissiya sədri, deputat Elman Nəsirov bildirib. O qeyd etdi ki, həmişə olduğu kimi seçkilər şəffaf, demokratik şəkildə keçiriləcək. Buna heç kimin şübhəsi olmasın. Bərabər seçki mühiti yaradılacaq. Yeni Azərbaycan Partiyası çox istəyir ki, seçkiyə bütün siyasi partiyalar qatılsın, müxtəlif siyasi palitranı, qütbləri təmsil eləyən qüvvələr qatılsın: “Biz müxalifət partiyalarının seçkidə iştirakında maraqlıyıq. Həm də bu bir sınaqdır ki, hər kəs öz gücünü ortaya qoysun. Müxalifətin radikal kəsimi hər zaman özünün böyük sosial bazasından danışır, özlərini çox böyük qüvvə, qəhrəman kimi aparırlar, özünün böyük tərəfdarlar ordusunun olduğunu iddia edir. Amma unutmaq lazım deyil ki, seçkilər virtual aləmdə getmir, seçki real həyatda baş verir. Azərbaycan hakimiyyəti, o cümlədən Yeni Azərbaycan Partiyası çox maraqlıdır ki, virtual aləmdə özünün çox böyük sosial bazasının olduğundan bəhs eləyən müxalif dairələr seçkiyə qatılıb əsl güclərinin nədən ibarət olduğunu ortaya qoysunlar. Məlum olsun ki, əslində xalq kimə etimad göstərir, kimi dəstəkləyir. Bu baxımdan bu iddialı qüvvələrə seçkilər unikal şans verir. Ancaq müxalifətin radikal kəsimi çox yaxşı dərk edir ki, seçkilərdə seçicilərin onlara etimad göstərməyəcəyi bəllidir. Belə olan vəziyyətdə məğlubiyyətin acısını yaşamamaq üçün onlar seçkiləri boykot taktikasını seçiblər. Bunu da müxtəlif cür bəhanələrlə əsaslandırmaq istəyirlər. Əgər onların doğrudan da sosial bazası olsaydı, mütləq seçkilərə qatılardılar”.\nE.Nəsirov vurğuladı ki, kiçik bir kəsim seçkini boykot edirsə, bu, heç də seçkini müxalifətin boykot etməsi demək deyil: “Konstruktiv müxalifət partiyalar seçkilərdə iştirak qərarlarını verməkdədirlər. 9 fevral seçkiləri həm də onu göstərəcək ki, Azərbaycanın siyasi həyatında kimlərin hansı mövqeyi var, xalq kimin arxasındadır, hansı qüvvəni dəstəkləyir. Biz tam əminik ki, bu seçkilərdə xalqımız növbəti dəfə məhz Yeni Azərbaycan Partiyasına səs verəcək. Bu partiyanın rəhbəri ölkə prezidenti İlham Əliyevin nüfuzu bizdə bu əminliyi yaradır. İlham Əliyevin apardığı islahatlar kursu xalq tərəfindən çox böyük dəstək qazanır. Partiyamızın qələbəsini şərtləndirən həlledici amil məhz lider amilidir və ümumxalq partiyası olması amilidir. Ona görə də biz tam əminliklə deyirik ki, növbəti seçkilərdə də xalqın böyük əksəriyyəti Yeni Azərbaycan Partiyasına səs verəcək. Buna qətiyyən şübhəmiz yoxdur.\nBelə görünür ki, seçkilərə yalnız AXCP-Milli Şura qatılmayacaq. Mən müxalifətin radikal kəsimi deyərkən məhz onları nəzərdə tuturam. Radikal kəsim faktiki olaraq azlıqda qalıb. Müxalifətin böyük kəsimi isə seçkilərdə iştirak edir. Radikal kəsim hər dəfə seçkiləri boykot edir. Belə baxanda onları da başa düşmək mümkündür. Onlar axı özlərinin xalq arasında çox böyük dəstəyə malik olduqlarını iddia edirlər. Seçkilərdə hər şeyin bəlli olacağını isə bilirlər. Bəlli olacaq ki, nə AXCP-nin, nə Milli Şuradakı insanların xalq arasında nüfuzu yoxdur. Boykot taktikasını seçən radikal kəsim əsl reallığın nədən ibarət olduğunun ortaya çıxmasını istəmirlər".шаблоны для dle 11.2


“Pawn Sacrifice”: Bobbi Fişer Spasskiyə qarşı – Tehran Abdurrahimov\n“Pawn Sacrifice” (Piyada qurbanı) çox möhtəşəm bir film olmasa da, şahmatla və Soyuq müharibənin idmana təsiri haqqında maraqlananlar üçün gözəl bir filmdir. Şahmatla əlaqəsi olan və daha həyəcanlı film axtaranlar üçün “Knight Moves” (Atla gediş) filmini acizanə tövsiyə edə bilərəm. Qayıdaq mövzumuza. Filmin afişasını buradan izləyə bilərsiniz:\nFilm ABŞ-ın əfsanəvi şahmatçısı və yeganə dünya çempionu olan Bobbi Fişer, onun həyatı, ən önəmlisi şahmat üzrə dünya çempionluğu uğrunda Boris Spasski ilə keçirdiyi final görüşləri haqqındadır. Onu deyim ki, Stefan Sveyqin “Şahmat” kitabının üstündən bu kitab ən azı Türk qəhvəsinin üstündən soyuq su kimi getdi. 😉\nBobbi Fişer (11-ci dünya çempionu) Boris Spasskini (10-cu dünya çempionu) 1972-ci ildə Reykyavikdə (İslandiya) məğlub edərək ABŞ-ın bu günə qədər yeganə dünya çempionu olur. 1975-ci ildə bu titulunu qorumaq üçün Anatoli Karpov ilə görüş keçirməli olur və bundan imtina edir. Bununla da dünya çempionluğu bitir.\nFilm real həyat hekayəsi əsasənda çəkilib. Fişerin uşaqlıq illərindən başlayır. Uşaq ikən bir şahmat müəllimi onu kəşf edir və daha sonra da dünya çempionluğuna qədər yüksələn bir karyera başlayır. Nəzərə alsaq ki, şahmat üzrə dünya çempionlarının çoxu keçmiş SSRİ nümayəndələri olub, onun yeganə ABŞ vətəndaşı olaraq bu titulu 3 illik də olsa onlardan “oğurlaması” əsl sensasiya idi. Onu da deyim ki, Fişer ABŞ vətəndaşı olsa da ana tərəfdən yəhudi rus və polyak nənə-babaya sahibdir. İşin içində yenə də ruslar var. 😉\nFişer və Spasskinin oyunları ətrafında film bir xeyli gərginləşir. Hətta Fişer oyunların keçirildiyi salondakı səs-küydən narazı olur, oyunların binanın ucqar bir nöqtəsində yerləşən masa tennisi otağında keçirilməsini tələb edir. Onun bu istəyi Spasski tərəfindən sonradan olsa da qəbul edilir. Axırda Fişer qalib gəlir və 11-ci dünya çempionu olur. Lakin filmdə də göstərildiyi kimi bəzən ruhi halında, sağlamlığında yaranan problemlər ona şahmat oynamağa mane olur.\nFilmdə Soyuq müharibənin idmana nə qədər kölgə saldığını, onu lazımsı gərginliyə sürüklədiyini görürük. Soyuq müharibə ABŞ-ın 1980-ci il Moskva Yay Olimpiya oyunlarına qatılmaması kimi bir çox neqativ idman hadisələrinə də səbəb oldu.\nİllər sonra Fişer və Spasski. Spasski karyerasının sonlarında Fransa üçün oynayırdı\nFişer 2005-ci ildə ABŞ vətəndaşlığından imtina edir və dünya çempionu olduğu İslandiyaya yerləşir. 2008-ci ildə də məhz Reykyavikdə (İslandiya) 64 yaşında vəfat edir.\nİstifadə edilmiş mənbələr mətn içərisində hiperlinklərlə verilmişdir.\nİstifadə edilmiş şəkillər başqa mənbədən alınıb.\n29/08/2016 06/01/2018 Anatoli Karpov,Bobbi Fişer,Bobbi Fişer kimdir,Boris Spasski,Pawn Sacrifice,Piyada qurbanı,Robert Fişer,Robert Fişer kimdir,Şahmat film,Şahmatla bağlı film\nÖncəki Öncəki Yazı: Ekzüperi və “Balaca Şahzadə”: 12 maraqlı, çox bilinməyən fakt, qısa məzmun, seçilmiş cümlələr\nSonrakı Sonrakı Yazı: İş həyatında “mobbing” və Barselonanın “Tiki-taka”sı


Azərbaycan tarixi günbəgün: 29 mart\n29 mart 1803 – Gürcü çarlıqlarını ələ keçirən Rusiya qoşunları Azərbaycanın şimal-qərbinə - Car-Bəlakənə hücum ediblər.\nBir ay sonra Car-Balakən Rusiyanın tabeçiliyinə keçməyə məcbur edildi. Bu, çar Rusiyası tərəfindən Azərbaycan torpaqlarının işğalının başlanğıcı idi.\n29 mart 1939 - Görkəmli yazıçı, dramaturq Süleyman Sani Axundov (1875-1939) vafat edib. Süleyman Sani Axundov 1875-ci il oktyabrın 3-də Şuşa şəhərində anadan olmuşdu.Yazıçının «Qorxulu nağıllar» adı altından toplanan hekayələri Azərbaycan uşaq ədəbiyyatının klassikası sayılır.\n29 mart 1959 – Azərbaycanın Milli Qəhrəmanı İlqar İsmayılov Bakıda anadan olub (1959-1992). Paytaxtın Nərimanov rayonunda 45 saylı orta məktəbdə təhsil alıb, Azərbaycan Dövlət Bədən Tərbiyəsi İnsitiutunu bitirib. Milis (polis) orqanlarında çalışıb. Qarabağ müharibəsi başlayandan sonra Şuşa və Ağdam rayonu ərazilərində gedən döyüşlərdə fəal iştirak edib. 1992-ci il oktyabrın 1-də Laçın rayonunun Mazutlu kəndi yaxınlığında Qızartı yüksəkliyi uğrunda gedən döyüşdə qəhrəmancasına həlak olub. Azərbaycan Respublikası Prezidentinin 19 oktyabr 1992-ci il tarixli 273 saylı fərmanı ilə kapitan İsmayılov İlqar Sədi oğluna ölümündən sonra “Azərbaycanın Milli Qəhrəmanı” adı verilib.\n29 mart 1976 – Görkəmli ədəbiyyatşünas alim, akademik Feyzulla Qasımzadə (1898-1976) vəfat edib. Feyzulla Qasımzadə 1898-ci il oktyabrın 19-da Bakının Mərdəkan kəndində anadan olmuşdu. Uzun müddət Bakı Dövlət Univürsitetinin Azərbaycan ədəbiyyatı tarixi kafedrasına rəhbərlik edib.\n29 mart 1994 – Milli Məclisdə 1990-cı il 20 Yanvar hadisələri bağlı iki aya yaxın sürən müzakirələr yekunlaşıb. Müzakirələr prezident Heydər Əliyevin təşəbbüsü ilə başlanmışdı. Parlament 20 Yanvara geniş hüquqi-siyasi qiymət verən qərar qəbul edib.\n29 mart 2001 – Prezident Heydər Əliyev Azərbaycan Respublikasında II Özəlləşdirmə Proqramına əsasən, rabitə, nəqliyyat, balıqçılıq, nəşriyyat-poliqrafiya və digər sahələr üzrə dövlət müəssisələrinin özəlləşdirməsinə dair sənədlər paketini imzalayıb. Paketə 10-dək sərəncam daxil idi.\nAzərbaycan tarixi günbəgün: 15 mart\n15.03.2013, 16:38 1268\nAzərbaycan tarixi günbəgün: 12 mart\n12.03.2013, 16:39 1059\nAzərbaycan tarixi günbəgün: 6 mart\n06.03.2013, 16:41 1043\nAzərbaycan tarixi günbəgün: 18 mart\n18.03.2013, 16:36 1397\n29.03.2013, 21:51 1201


Azercell-dən rominqdə olan abunəçilərinə dəstək və İcbari Tibbi Sığorta üzrə Dövlət Agentliyinin "Qaynar xətt"inə pulsuz zənglər imkanı! - InfoCity\nГлавнаяТелекомНовости операторовAzercell-dən rominqdə olan abunəçilərinə dəstək və İcbari Tibbi Sığorta üzrə Dövlət Agentliyinin «Qaynar xətt»inə pulsuz zənglər imkanı!\nYerli bazarın lider mobil operatoru “Azercell Telekom” MMC Ümumdünya Səhiyyə Təşkilatı tərəfindən koronavirus infeksiyasının (COVİD-19) qlobal pandemiya elan olunduğunu nəzərə alaraq, hazırda ölkə hüdudlarından kənarda olan abunəçilərinə xüsusi diqqətlə yanaşır. Belə ki, Azercell şirkəti hal-hazırda Azərbaycanla nəqliyyat əlaqələri məhdudlaşdırılmış ölkələrdə olan və rominq xidmətindən istifadə edən abunəçilərin balansına ailələri və yaxınları ilə kəsintisiz rabitə əlaqəsini təmin etmək məqsədilə 50 AZN məbləğində pul vəsaiti yükləmişdir. Həmçinin mart ayının 17-dən etibarən mobil operator bütün müştəriləri üçün İcbari Tibbi Sığorta üzrə Dövlət Agentliyinin «Qaynar xətt»inə (1542) zənglərin ödənişsiz olmasını təmin edib.\nQeyd edək ki, hazırda Azercell-in Telefon Mərkəzi və Onlayn Müştəri Xidmətləri də gücləndirilmiş iş rejimi ilə çalışır. Belə ki, şirkət rominqdə olan abunəçilərinə müvafiq səfirliklərin əlaqə nömrələrinin təqdim edilməsi, habelə Təbib-in «Qaynar xətt»i ilə əlaqə saxlanılması istiqamətində hər cür dəstək göstərməyə hazırdır. Xatırladaq ki, rominq zamanı Azercell-in Fakturalı Xətt abunəçiləri +994506565000, Fakturasız Xətt (Sim-Sim) abunəçiləri isə +994502002111 nömrələri vasitəsilə mobil operatorun Telefon Mərkəzi ilə tamamilə ödənişsiz əlaqə saxlaya bilərlər.


Dar paltar geyməyin 6 fəsadı\n21:05 28 Aprel 2019\nDar paltarlar orqanların sağlamlığına mənfi təsir edir, xüsusilə dar cins kimi sərt parçalar bu zərəri iki dəfə artırır.\nMilli.Az gencaile.az-a istinadən dar paltarların bədənə verdiyi zərərlərlə tanış edir.\nQan dövranına mane olur\nBeli və ayaqları çox sıxan paltarlar qan dövranına birbaşa mane olur. Odur ki, qan dövranını təmin etmək üçün ürək daha çox fəaliyyətdə göstərməli olur. Ayaqlar üçün qan dövranı çox əhəmiyyətlidir, çünki normal qan dövranı onların şişməsinin qarşısını alır.\nQan dövranının zəifləməsi sağlamlığınız üçün təhlükəlidir. Bu zaman insan özünü bütün gün yorğun və əzgin hiss edir.\nSellülit qadınların ən böyük kabusudur. Dar paltarlar isə sellülit əmələ gəlməsinə meyilli olan dərilərdə sellülitlərin dərinləşməsinə və yayılmasına səbəb olur.\nDar paltarlar hüceyrə oksidləşməsinə səbəb olur və orqanizmi qocaldır. Dar paltarlardan dolayı ağciyərlər və nəfəs borusundakı təzyiq düzgün nəfəs almağa mane olur. Döş qəfəsi qaz mübadiləsini lazımi şəkildə təmin etmədikdə, hüceyrələrin oksidləşməsi sürətlənir. Bu da tez qocalmağa səbəb ola bilər.\nKürək ağrısına səbəb olur\nDar cins şalvar və ya sərt parçalı hər hansı paltar budları sıxır və bu zaman bədənin ağırlığını daşımaqda çətinlik çəkir. Qol və ayaqlar rahat hərəkət edə bilmədikdə gecələr kürəkdə kəskin ağrılar hiss edilir.\nGeyimlərin orqanizmə çox yaxın olması temperaturu və rütubət nisbətini artırır. Dar geyimlər genital bölgədə göbələk və bakteriyaların əmələ gəlməsi üçün şərait yaradır. Bu, pis qoxu və ya maya infeksiyaları kimi problemlərə səbəb ola bilər.\nDar paltar bağırsaqlarınızı sıxır. Həmçinin mədənizə təzyiq göstərən paltarlar metabolizm sürətinin azalmasına səbəb olur. Metabolizm sürətini düşməsi isə sonralar köklüyə gətirib çıxaraq.\nXəbərin orijinal ünvanı: https://news.milli.az/interest/750225.html\nDar paltar geyməyin fəsadı\n"Əlvida, oğlum" - Tatlısəsin ağır günü - FOTO\nAstarada avtomobil qəzasında bir nəfər ölüb\nDiş ağrısını bu üsulla yox et


28 aprel 1937-ci ildə İraqın Tikrit şəhərindən 13 kilometr uzaqlıqda yerləşən Əl-Audca kəndində kasıb bir ailədə anadan oldu. Atası Səddam Hüseyn dünyaya gəlməmişdən əvvəl öldü. Anası ona ərəbcə "müqavimətçi" mənasını verən Səddam adını verdi.\nSəddam Hüseyn Qahirə universitetində oxuyanda (sağdan üçüncü)\nMaddi sıxıntılar səbəbi ilə anası Səddam doğulandan sonra onu Dəclə çayının sahilində yerləşən Tikrit şəhərində yaşayan dayısı Hayrallahın yanına göndərdi. Səddam həyatının dört ilini dayısı Hayrallahın yanında keçirdi. Dayısı 1941-ci ildə İraqdakı Britaniya əsarətinə qarşı keçirilən üsyana qoşuldu. Dayısı Britaniya tərəfindən qarşısı alınan bu üsyana qatıldığına görə vəzifəsindən çıxarılıb həbs edildi. Sonradan anasının yanına qayıdan Səddam qısa müddət sonra dayısının yanına geri qayıtdı.\n1956-cı ildə dayısının təşviqi ilə hərbi akademiyaya qəbul olmaq üçün imatahan verdi. Amma qəbul imtahanda uğursuz oldu. 1957-ci ildə Bəəs partiyasına qoşuldu. 1959-cu ildə Bəəs üzvlərinin İraq prezidenti Əbdülkərim Qasıma qarşı hazırladığı uğursuz sui-qəsdə qatıldı. Burada yaralandı və Suriyaya oradan da Misirə qaçdı. Sürgündə olduğu vaxtda Qahirə universitetinin hüquq fakultəsində təhsil almağa başladı (1962-63).\n1963-cü ildə dayısın qızı Səcidə Talfah ilə evləndi. Bu evliliyindən Rəna, Raqad, Hala adlı üç qızı və Uday, Kusay adlı iki oğlu dünyaya gəldi. Daha sonra iki dəfə evlənən Səddam Hüseyinin Əli adlı bir oğlu da vardır.\nÖlkəsinə qayıtdığı ildə Əbdül Salam Arifin Bəəsçilərə qarşı hazrıladığı çevrilişdə həbs edildi və beləcə bir neçə ilini həbsdə keçirtdi. 1967-ci ildə həbsdən qaçaraq qısa müddət Bəəsin liderlərindən biri oldu.\n↑ 1 2 Saddam Husain // Brockhauz Ensiklopediyası (alm.). / Hrsg.: Bibliographisches Institut & F. A. Brockhaus, Wissen Media Verlag\nMənbə — "https://az.wikipedia.org/w/index.php?title=Səddam_Hüseyn&oldid=6323113"\nLast edited on 12 fevral 2022, at 14:34\nBu səhifə sonuncu dəfə 12 fevral 2022 14:34 tarixində redaktə edilib.


19:13 09.07.2015 (Yenilənib 21:23 09.07.2015)\nÇempionat başlamamış Zidanı cərimə edəcəklər\n09:19 25.05.2020 (Yenilənib 01:14 25.05.2020)\nMadrid sakinlərinə xüsusi səbəb olmadan şəhəri tərk etmək yasaqdır. “Real”ın baş məşqçisini indi 1500 avro məbləğində cəza gözləyir\nBAKI, 25 may — Sputnik. Madrid “Real”ının baş məşqçisi Zinəddin Zidan özünütəcrid qaydalarını pozub.\nSputnik Azərbaycan bildirir ki, bu barədə Sport.es yazır. Nəşrin məlumatına görə, mütəxəssis İspaniya paytaxtının yaxınlığındakı bir kəndə gedib. Zidan həmin yerdə təxminən bir il əvvəl özünə ev alıb. Qeyd olunur ki, Madrid sakinlərinə xüsusi səbəb olmadan şəhəri tərk etmək, hətta şəhər kənarındakı ikinci evlərinə getmək yasaqdır. Zidan isə həmin kəndə həftə ərzində artıq ikinci dəfə baş çəkib. Bazar günü gələrkən oğlu Luka da yanında olub.\nƏgər qonşularından kimsə “Real”ın baş məşqçisini həmin anda fotoya və ya videoya çəkibsə, o zaman onu 1500 avro məbləğində cəza gözləyir.\nQeyd edək ki, mayın 23-də İspaniya hökuməti ölkə çempionatını iyunun 8-dən bərpa etməyə qərar verib.\nSon məlumatlara görə, dünyada 5,4 milyon insan SARS-CoV-2 koronavirusuna yoluxub, bunlardan 345 min nəfər koronavirusun səbəb olduğu COVID-19 xəstəliyindən dünyasını dəyişib, 2,2 milyon nəfər isə sağala bilib.\nZidanın taleyi aydın oldu\nMessi etiraf etdi: "Yalnız Zinəddin Zidan"\nFutbolda format dəyişir: Bir oyunda 16 nəfər oynaya bilər\nKuryoz hadisə: Zidan təpik yedi - VİDEO\n08:41 25.05.2020 (Yenilənib 00:49 25.05.2020)\nCOVID-19-dan sağalan insanların bərpası üçün komponentlərin düzgün proporsiyaları tapılmalıdır, bu isə kompleks tədqiqat tələb edir\nBAKI, 25 may — Sputnik. Rusiyada, Murmansk Dəniz Biologiyası İnstitutunun alqologiya laboratoriyası koronavirusun fəsadlarını dəniz kirpiləri ilə müalicə etməyi təklif edib.\nSputnik Azərbaycan RİA Novosti-yə istinadən bildirir ki, bu barədə laboratoriyanın müdiri Qriqori Voskoboynikov danışıb.\nAlimin sözlərinə görə, COVID-19-dan sağalanlar dəniz kirpisinin kürüsü, yosunlar və bir sıra immun möhkəmlədici bitkilərin əsasında hazırlanmış preparatlar qəbul etməlidirlər. Bu cür preparatlar hələ iki il əvvəl kimya terapiyası keçmiş onkoloji xəstələrin reabilitasiyası üçün işlənilib hazırlanıb.\nDəniz kirpisinin kürüsü və bəzi bitkilər immun sistemini stimullaşdıran xüsusiyyətə malikdir. Ancaq COVID-19-dan sağalan insanların bərpası üçün komponentlərin düzgün proporsiyaları tapılmalıdır, bu isə kompleks tədqiqat tələb edir.\nMayın 24-də məlum olub ki, ABŞ hökuməti koronavirus vaksininin hazırlanması üçün Oksford Universitetinə 1 milyard dollardan çox vəsait ayırıb. Layihə uğurla yekunlaşacağı təqdirdə ABŞ 300 milyon doza vaksin əldə edəcək.\nCərrah-onkoloq: Koronavirusa yoluxan xərçəng xəstələrini xilas etmək çox çətindir\nİkinci mərhələ başlayır: Koronavirus əleyhinə peyvəndin bir addımlığında\nKoronavirusdan ən çox belə xəstələr ölür


Sumqayıtın müasir sənaye şəhərinə çevrilməsi istiqamətində işlər uğurla davam etdirilir | SUMQAYITXEBER.COM\nSUMQAYITXEBER.COM > SUMQAYIT > Sumqayıtın müasir sənaye şəhərinə çevrilməsi istiqamətində işlər uğurla davam etdirilir\nSumqayıtın müasir sənaye şəhərinə çevrilməsi istiqamətində işlər uğurla davam etdirilir\nMüəllif: sumqayitxeber.com • Tarix: 22 Oktyabr 2012 • Baxış sayı: 173 dəfə • Şərh yoxdur\nTweetAzərbaycan Respublikası regionlarının 2009-2013-cü illərdə sosial-iqtisadi inkişafı Dövlət Proqramında Sumqayıt şəhəri üzrə müəyyən olunmuş tədbirlər uğurla icra olunmaqdadır.\nAzəTAc xəbər verir ki, cari ilin əvvəlindən Sumqayıtda şəhərin mövcud sənaye potensialından səmərəli istifadə edilməsi və gücləndirilməsi, yeni istehsal sahələrinin yaradılması istiqamətində əhəmiyyətli işlər həyata keçirilmişdir.\nBu gün, ümumilikdə, 20-dən çox iri, müasir istehsal sahəsini özündə cəmləşdirmiş Sumqayıt Texnolgiyalar Parkında (STP) kabel, plastik boru, qaynar sinkləmə, dəqiq emal mərkəzləri, metal konstruksiyaları, elektron cihazları, yüksək gərginlikli elektrik avadanlıqlarının istehsalı, günəş kollektorları və qazanların istehsalı, texniki qazlar istehsalı, maşınqayırma, metaləritmə, şüşə məhsulları paketləmə, səki daşları istehsalı zavodlari, həmcinin mis və alüminium elektrotexniki çubuqların istehsalı və ventilyasiya boruları istehsalı sexləri fəaliyyət göstərir.\nHazırda STP- də 500 kv-luq kabel zavodunun üçüncü mərhələsinin, polilarbonat lövhələr istehsalı, kanalizasiya boruları istehsalı, polilarbonat dolğulu sendviç panelləri istehsalı, transformatorlar istehsalı, metaləritmə və şüşə emalı zavodlarının inşası davam etdirilməkdədir.\nAzərbaycan Prezidenti İlham Əliyevin müvafiq Fərmanı ilə innovativ və yüksək texnologiyalar əsasında rəqabət qabiliyyətli sənaye istehsalının inkişafı üçün münbit şərait yaratmaq və əhalinin istehsal sahəsində məşğulluğunu artırmaq məqsədilə artıq Sumqayıtda Kimya Sənaye Parkı yaradılmaqdadır. Bu, çoxsaylı iş yerlərinin yaradılmasına imkan verəcək və ixtisaslı mütəxəssislərə tələbatı artacaqdır.\nHazırda Sumqayıt Kimya Sənaye Parkı üçün ayrılmış ərazidə “Hidromakina” MMC tərəfindən plastik və polad borular istehsalı müəssisəsinin inşası davam etdirilməkdədir. Ötən ilin sonunda təməli qoyulmuş azot gübrəsi – karbamid zavodunun inşası ilə əlaqədar zəruri işlərin görülməsi davam etdirilmişdir. Tikinti işlərinin aparılması üçün ayrılmış ərazi təmizlənmiş, burada mövcud olan yararsız köhnə obyektlər sökülmüşdür.\nİri metallurgiya müəssisələrindən olan “Azərboru” ASC-də boru istehsalının fəaliyyət sahəsinin genişləndirilməsi istiqamətində tədbirlər davam etdirilmişdir. Müəssisədə işləyənlərin sayı ötən ilin müvafiq dövrü ilə müqayisədə artmışdır\n“Azərsun Holdinq” şirkətlər qrupu tərəfindən Sumqayıt sənaye zonasında kağız – karton istehsalı kombinatının və yağ istehsalı fabrikinin, “Qobustan Holdinq” MMC tərəfindən illik istehsal gücü 6,5 milyon metr parça olan müasir avadanlıqla təchiz olunacaq yeni müəssisənin inşası başa çatdırılmışdır.\nHazırda “Delta Qrup” MMC tərəfindən tutumu 4000 ton, ümumi sahəsi 8900 kvadratmetr olan soyuducu anbar kompleksinin inşası yekunlaşmaq ərəfəsindədir. Eyni zamanda, həmin ərazidə sutkalıq istehsal gücü 120 ton olacaq görək zavodunun inşası davam etdirilməkdədir.\nŞəhərin iri yüngül sənaye müəssisələrindən olan “Intertekstil” ASC-də pambıq iplik istehsalı və trikotaj məhsullar istehsalı davam etdirilir. Hazırda müəssisədə işləyənlərin sayı 400 nəfərdən çoxdur və bunların əksəriyyətini qadınlar təşkil edir.\nHəyata keçirilmiş tədbirlər nəticəsində çari ilin əvvəlindən Sumqayıtda hamısı daimi olmaqla 2300-ə yaxın yeni iş yerləri yaradılmışdır\nÜmümilikdə, şəhər üzrə ümumi məhsul buraxılışının həcmi 475,1 milyon manata, sənaye müəssisələrində məhsul istehsalı 292,9 milyon manata çatdırılmışdır. Orta aylıq əmək haqqı 14,3 faiz artaraq 400 manat təşkil etmişdir.\nBütün bunlar Sumqayıtın müasir sənaye şəhərinə çevrilməsi istiqamətində atılan inamlı addımlardan və bu sahədə intensiv şəkildə aparılan işlərdən xəbər verir.


İlham Əliyev fərman imzalayıb » Toplum.tv Azərbaycanda özəl xəbərlər, araşdırmalar, təhlillər və müsahibələrin tək ünvanı\n16:38, 19 Aprel 2018 (Cümə axşamı) 498\nAprelin 19-da prezident İlham Əliyev fərman imzalayıb. Sənədə əsasən, 1997-ci il avqustun 2-dək Azərbaycan Respublikasının ərazi bütövlüyü uğrunda həlak olmuş, ölmüş və hərbi əməliyyatlarla əlaqədar xəbərsiz itkin düşdüyünə görə ölmüş elan edilmiş hərbi qulluqçuların vərəsələrinə 11 bir min manat məbləğində birdəfəlik ödəmə veriləcək.\nÖdəməni Əmək və Əhalinin Sosial Müdafiəsi Nazirliyi həyata keçirəcək.\nBirdəfəlik ödəməni notariat qaydasında təsdiq olunmuş bu sənədlər əsasında almaq mümkündür: hərbi qulluqçunun ölümü haqqında şəhadətnamə; hərbi qulluqçunun ölmüş elan edilməsi haqqında məhkəmə qərarı; birdəfəlik ödəməni almaq üçün müraciət etmiş şəxsin vərəsəlik hüququnu təsdiq edən sənəd; birdəfəlik ödəməni almaq üçün müraciət etmiş şəxsin bank hesabı nömrəsinə dair arayış.\nÖdəmə həqiqi hərbi xidmətdə (toplanışda) olduğu zaman həlak olması, ölməsi və ya xəbərsiz itkin düşdüyünə görə ölmüş elan edilməsi ilə əlaqədar əvvəllər sığorta ödənişi verilməmiş, o cümlədən barəsində sığorta ödənişinin verilməsinə dair qanuni qüvvəyə minmiş məhkəmə aktı olmayan hərbi qulluqçuların vərəsələrinə verilir.\nSəfərbərlik və Hərbi Xidmətə Çağırış üzrə Dövlət Xidməti 1997-ci il avqustun 2-dək Azərbaycan Respublikasının ərazi bütövlüyü uğrunda həlak olmuş, ölmüş və hərbi əməliyyatlarla əlaqədar xəbərsiz itkin düşdüyünə görə ölmüş elan edilmiş hərbi qulluqçuların ümumi siyahısını Müdafiə Nazirliyi, Daxili İşlər Nazirliyi, Fövqəladə Hallar Nazirliyi, Ədliyyə Nazirliyi, Xüsusi Dövlət Mühafizə Xidməti, Dövlət Təhlükəsizliyi Xidməti, Dövlət Sərhəd Xidməti və digər aidiyyəti dövlət orqanları ilə birgə müəyyən edib Maliyyə Nazirliyinə və Əmək və Əhalinin Sosial Müdafiəsi Nazirliyinə təqdim etməlidir.\nBu, yenidən Azərbaycan prezidenti seçilmiş İlham Əliyevin ilk fərmanıdır. İlham Əliyev aprelin 11-də 8 namizədin iştirakı ilə keçirilmiş prezident seçkisində 86,02 faiz səslə 7 il müddətinə prezident seçilib. O, aprelin 18-i Milli Məclisdə and içərək səlahiyyətlərinin icrasına başlayıb.\n56 yaşlı İlham Əliyev 2003, 2008 və 2013-cü illərdə 5 il müddətinə prezident seçilib. 2016-cı ildə konstitusiyaya edilmiş dəyişikliklə prezidentlik müddəti 5 ildən 7 ilə qaldırılıb.


Sabiq prezidentlər sülh və təhlükəsizlik məsələlərində əsas problemlərin həll yollarını müzakirə ediblər (FOTO)\n18:28 20 Fevral 2015\nDiasporla İş üzrə Dövlət Komitəsinin dəstəyi və Nizami Gəncəvi Beynəlxalq Mərkəzinin təşkilatçılığı ilə Brüsseldə keçirilən “Avropada etimadın bərpa olunması” adlı toplantı öz işini yekunlaşdırıb.\nDövlət Komitəsinin mətbuat xidmətindən Trend-ə verilən məlumata görə, Nizami Gəncəvi Beynəlxalq Mərkəzinin və təşkilatın İdarə Heyətinin üzvü olan sabiq prezident, baş nazir və nazirlər iki gün ərzində Avropada sülh və təhlükəsizlik məsələlərində əsas problemlərin həll yollarını müzakirə ediblər.\nToplantının ikinci günündə aparılan müzakirələr zamanı bildirilib ki, bu gün beynəlxalq münasibətlərdə qarşılıqlı inamı bərpa etmək və ya yenidən inam yaratmaq üçün yeni yolların müəyyənləşdirilməsində böyük problemlər yaranır. Görüşdə Avropada etimadın bərpa olunması, dünyada sülhün qorunması və daha sıx əməkdaşlıq istiqamətində fəaliyyətin zəruri olduğu vurğulanıb.\nGörüşdə sülhün qorunmasında beynəlxalq hüquqi qaydaların müəyyən edilməsi, Avropada və onun hüdudlarından kənarda münaqişənin həlli üçün müvafiq mexanizmlər, enerji diplomatiyası və təhlükəsizlik, radikallaşma və Avropanın bu məsələdə rolu kimi məsələlərlə bağlı geniş fikir mübadiləsi aparılıb.\nToplantının ikinci günündə əsas diqqət bu ilin aprel ayında Bakıda keçiriləcək III Açıq Cəmiyyətlər Forumuna ayrılıb. Müzakirələrdə Forumun əhəmiyyəti vurğulanıb, müştərək cəmiyyətlər qurmaq və dünyanın əsas təhlükəsizlik problemlərinin həll yollarını tapmaq üçün yeni strategiya və yerlər müəyyən etmək məqsədilə dünya liderlərinin tədbirdə bir araya gələcəyi bildirilib.\nBununla da III Açıq Cəmiyyətlər Forumuna hazırlıq xarakteri daşıyan “Avropada etimadın bərpa olunması” adlı toplantı öz işini yekunlaşdırıb.\nTədbir fevralın 19-20-də Belçika Krallığının paytaxtı Brüsseldə baş tutub.\nXəbərin orijinal ünvanı: http://az.trend.az/azerbaijan/politics/2366619.html\nSabiq prezidentlər sülh təhlükəsizlik məsələlərində əsas problemlərin həll yollarını müzakirə ediblər FOTO


"HƏYAT MƏNİM ÜÇÜN MÜBARİZƏ DEMƏKDİR VƏ..." » www.tezadlar.az\n"HƏYAT MƏNİM ÜÇÜN MÜBARİZƏ DEMƏKDİR VƏ..."\n"İnsan ruhdan düşəndə altındakı atda çapmır".\nDünya fatehi Çingiz Xan\n...Bir neçə gün əvvəl Azərbaycan Yazıçılar Birliyində sədr Anarın qəbul otağında insident yaşanıb. Birliyin üzvü 60 yaşlı görkəmli şair Fəzail İsmayıl Böyükkişi sədr Anarın müşaviri Rauf Aslanov tərəfindən yumşaq desək döyülüb. Hadisəni eşidən kimi təzyiqə məruz qalmış Fəzail İsmayıl Böyükkişiylə əlaqə saxladıq. O xəstəxanadan 2 gün əvvəl evə buraxıldığını və hələ də ciddi həkim nəzarətində müalicə olunduğunu söylədi. Şairə ilk sualımız belə oldu.\n– Fəzail bəy, insident nədən baş verdi?\n– Novruz bayramı ərəfəsi idi. Qərara aldım ki, Anar müəllimin bayramını təbrik edim, həm də 60 yaşımın tamam olması ilə bağlı cənab sədrə məlumat verim. Elə qəbul otağına çatmışdım ki, məni görən Rauf Aslanov ünvanıma hədyanlar danışmağa başladı. Gördüm ordakı əvvəllər tanımadığım qadına deyir ki, bu şərəfsiz, əntər, cındır, eybəcər, peysər hardan gəlib çıxdı, yenə qanımızı qaraltdı, kefimizə soğan doğradı, indi də zəhləmizi tökəcək. Mən onu intizamlı, əxlaqlı, tərbiyəli olmağa dəvət etdim. Odun üstünə benzin tökürsənmiş kimi o daha da kükrəməyə başladı. Təbii ki, ona mən barəmdə işlətdiyi ifadələrin hər birinin öz əlamətinin onda olduğunu onun diqqətinə çatdırdım. Söz güləşinə tab etməyən Rauf Aslanov ağzımdan iki yumruq zərbəsi vurdu. Ağzım qanla doldu 2 dişim sındı. Daha sonra başıma əlindəki qalın kitabla və yumruqla 10-dan artıq zərbə endirdi. Anar müəllimin qəbul otağındakı 3 qadın və 1 kişi məni güclə onun əlindən xilas etdi. Ordakıların köməyi ilə ağız-burnumun qanını yudum və taksiyə oturub yaşadığım ünvana gələrkən taksidə birdən-birə hər iki gözüm görmə qabiliyyətini itirdi. Vahimələndim və bədahədən bu dördlüyü söylədim:\nGözə gəlməyəsi gözlərim vardı,\nDaha görəmmirəm gözə əlvida\nKimsə demədiyi sözlərim vardı\nDaha deyəmmirəm sözə əlvida.\nŞükür Allaha ki, bir müddət keçdikdən sonra görmə qabiliyyətim bərpa olundu. Lakin yenə də sol gözüm toran və qarışıq gördü.\nEvə gəldikdən sonra ürəkbulanma, qusma və başgicəllənməsi mənə dinclik vermədi. Mən peşəcə bildiyinizə görə həkiməm. Tibb İnstitutunun müalicə-profilaktika fakültəsinə əla qiymətlərlə daxil olub, oranı cərrah ixtisası üzrə əla qiymətlərlə başa vurmuşam. Başa düşdüm ki, mən də yumruq zərbələrinin təsirindən beyin silkələnməsi olub. Mənə baş çəkən məşhur neyro cərrah qaynım və uzman nevropotoloq bacım qızı da mən də beyin silkələnməsi diaqnozunu təsdiq etdilər. Mənə tibbi yardım göstərib xəstəxana şəraitində müalicə olmağı məsləhət bildilər.\n– Bəs sonra ailə üzvlərinin sizi bu halda görəndə məsələyə münasibətləri necə oldu?\nMəktəbi əlaçı və nümunəvi şagird olan qızım Gülövşə (Ona rəhmətlik anamın adını vermişəm). Məni vuran Raufa qarğıyaraq deyirdi:\n– Atamı vuranın qollarını Allah qurutsun. Mənəsə, - ata ölmə deyə yalvarırdı.\nHəyat yoldaşım öləcəyimdən qorxub tez təcili yardım xidmətinə zəng vurdu. Məni həkimlər 1 nömrəli Mərkəzi Klinik Xəstəxanasının təxirəsalınmaz tibbi yardım hissəsinə yerləşdirdilər. 2 gün orada qaldım və sonra məni oranın neyro -cərrahiyə şöbəsinə apardılar. Həkimlərin rəyinə görə Rauf Aslanovun başıma vurduğu zərbələr nəticəsində güclü kəllə -beyin travması almışam. Zərbələrin təsirindən beynim silkələnib. İki addım atan kimi ürəyim bulanır, başım gicəllənir, qusuram. İndiyə qədər də başa düşümürəm ki, məni Rauf Aslanov nə üçün o kökə saldı. Məgər mən onun namus yaxud da qan düşməniyəm?\n– Bəs polisə müraciət etmisinizmi?\n– Polisə dərhal zəng olundu. Səbail rayon Polis İdarəsinin 39-cu Polis Bölməsinin əməkdaşları məsələyə müdaxilə etdi. Həmin bölmənin təqiqatçısı polis kapitanı Rövşən Şahkərəmov məni dindirdi. Rauf Aslanovun törətdiyi cinayət əməli ilə bağlı məndən izahat aldı. Hadisə yerində çəkilişlər etdi. Məni görən Rauf Aslanov yenə qızmış dişi dəvəyə dönmüşdü. Təhqiqatçı onun hərəkətlərinə mat-məətəl qalmışdı. Rövşən Şahkərəmov mənə qarşı nə üçün onun bu qədər aqressiv olduğunu soruşdu. Dedim Rövşən müəllim, qoduğun yemi bol olanda sahibinə şıllağ atır. Dünya belədir də, Rauf Aslanov da heç bir ali təhsili olmadan Azərbaycan Yazıçılar Birliyinin sədrinə müşavirlik edir, bəh-bəh özü də yazıçıların mənzil komissiyasının rəhbəridir. Qüdrətli şairimiz Ramiq Muxtarın (bu haqda mətbuatda ətraflı yazılar getmişdir) və başqalarının mənzillərini satıb, pulunu sələmə vermək üçün. Onu sələmnən, prezident təqaüdlərinnən qamarladığı haram pullardır belə dingildədən, belə qanıxdırıb, belə qudurdan...\n– Daha öncə müxtəlif saytlar Rauf Aslanovun sələmçilik fəaliyyətindən yazmışdı. Bu barədə nəsə bilirsiniz?\n– Mən də sizin kimi mətbuatdan bu barədə oxumuşam. Eşitdiyimə görə Bakıda onu hamı sələmə pul verən adam kimi tanıyır. Bundan əlavə deyilənə görə ayrı-ayrı vətəndaşların Bakının Buzovna qəsəbəsində 3, Nizami küçəsində 2, 28 May metrosu ətrafında 2, Axundov bağının ətrafında 2 mənzilini bu yolla ələ keçirib. Mən aidiyyatı orqanlar qarşısında məsələ qaldıracam ki, Dövlət Əmlak Komitəsinə sorğu versinlər görək onun adına Bakı şəhərində nə qədər mənzil var və soruşsunlar görək bu qədər mülkü o hansı pulla necə əldə edib? Yəni ona məxsus bütün mənzillərin kvadrat sahəsi neçə min, yüz kvadrat metrdir. Mülklərinin ümumi dəyəri dollarla hesablansa nə qədərdir və eləcə də onları himayə edənlərin... Hərgah onların mənzillərinin sahəsi ilə mülklərinin dəyərinin mənim mənzilim və mülkümlə müqayisə etsələr çox qəribə mənzərə alınar. Belə ki, mənim mənzilimin ( divarları çat-çat olan dar daxmamın) ümumi sahəsi 13 kvadrat metrdir. Odur ki, onların mənzillərinin sahəsi ilə mənim mənzilimin sahəsinin nisbəti minin, beş yüzün birə nisbətində olar. Mülklərin nisbətinə gəldikdə isə onların mülklərinin dəyəri milyonlarladır. Mənsə bir həsirəm, bir də Məmmədnəsir.\nMənim bildiyimə görə sələmçilik qeyri-qanuni sahibkarlıq hesab olunur və bu Cinayət Məcəlləsinin 242-ci maddəsi ilə heç də az ağır cinayət hesab olunmur.\n– Sizdə Rauf Aslanov haqqında daha hansı məlumatlar var?\n– Məni Rauf Aslanovun döyməsi barədə Möhtərəm prezident İlham Əliyevə və vitse prezident Mehriban xanım Əliyevaya teleqramla və ətraflı məktubla məlumat vermişəm. Mən Raufa deyəndəki, bütün yaradıcılığım boyu ümumilli lider Heydər Əliyevi və Azərbaycan dövlətçiliyini vəsf etmişəm. O mənə dedi ki, tüpürüm sənə də və sənin yazdığın şeirə də...\nİndisə mən bir həqiqəti oxucularıma danışmağa məcburam. Mən Heydər Əliyevin saiyasi hüquqlarını qoruyanlar içində ən öncüllərdən olmuşam. Belə ki, 1987-94-cü illər arasında ona çoxlu şeirlər, poemalar, publisist məqalələr həsr etmişəm. Onlar haqda burda danışmaq imkan xaricindədir. Qısaca olaraq bir-iki şeirimlə bir neçə bəndi diqqətinizə çatdırım. 1987-ci ildə Heydər Əliyevə həsr etdiyim “Qurtar, Heydər baba milləti dardan qurtar” şeirində belə deyirəm:\nBircə sənsən imdadıma çatası,\nSənə bəlli haqqın səsi, sədası,\nQalma bir kənarda millət atası,\nQurtar, Heydər baba milləti dardan.\nHeydər Əlirza oğlu Gəncə qiyamından sonra Bakıya gələndə “Dinlə məni, Heydər babam qüdrətim” şeirimdə belə deyirəm:\n...Mən ki, sənə əbəs könül vermədim,\nƏbəs səndən söz sarayı hörmədim,\nAna yurdu sən tək sevən görmədim,\nDüşündükcə qaynar qanda cürətim,\nDinlə məni, Heydər babam, qüdrətim.\nSən ürəyi islam nurlu azmanım,\nSən Xətayim, Atatürküm, Osmanım,\nSəni görüb kor olacaq düşmanım,\nQor ələyib, nur saçacaq fitrətin,\nFəryadıma gəlib yetdin şükür sən,\nNadanlara fikir vermə, fikir sən,\nNadan duymaz, sən nə tədbir tökürsən,\nMilli Məclis olar şəfam, şəfqətim,\nDinlə məni, Heydər babam, qüdrətim...\n– Gözəl və ölməz şeirlərdir.\n– Bəli, mən həm az və saz həm də təmənna ummadan yazan şairlərindənəm. Yeri gəlmişkən Heydər Əlirza oğlunun layiqli varisi İlham Heydər oğluna həsr etdiyim “Cənab prezident” şeirinin də bir hissəsini diqqətinizə çatdırım:\nSən xalqımın istəklisi, insanlığın iftixarı,\nAtatürkün bərabəri, Heydərimin yadigarı,\nGörüm səni yer üzünə çox görməsin Ulu Tanrı,\nƏsil safca saf da olar gələn nəsil cənab prezident!\nBu amalla, bu eşq ilə yaşa yüz il cənab prezident!\nQorxmalıdır hər “Quran”a əlim basan bilirəm mən,\nBircə evi dolandırmaq deyil asan bilirəm mən,\nVətənimin, millətimin qarantısan bilirəm mən,\nSübut oldu hər “Mən” deyən qarant deyil cənab prezident!\nDar ayaqda gözün döyən qarant deyil cənab prezident!\n....Gördüyündən görüləsi işlərim var həddindən çox,\nAğrı dağdan duman qalxar, o, nurunla tez olar yox,\nDünya varı əl çirkidir, gözün də tox, könlün də tox,\nDünya varı haqdan ucuz, sən onu bil cənab prezident!\nHər rəhbərə tərif deməz mərd Fəzail cənab prezident!\n– Ülvi şeir dünyasından ayrılıb indi də Rauf Aslanov və onun oğlu Rauf Aslanov haqda danışaq.\n– Məndə olan məlumata görə Rauf Aslanovun oğlu Rasim Aslanov latın qrafikasında yazıb oxuya bilmir, amma Yazıçılar Birliyinin üzvüdür, hətta bir məqaləsi belə çap olunmadığı halda Prezident təqaüdçüsüdür. M.Ə.Sabir demişkən ay bərəkallah...Sələmçiliklə qazandığı haram pulların hesabına Rauf oğlu Rasim Aslanova Bakı Dövlət Universitetindən bakalavr və magistr diplomları almağa belə müvəffəq olub. Kütbeyin oğlunu Hava limanının kömrük keçid məntəqəsinə işə düzəldib. Əslində onu qudurdan, kasıb yazıçı və şairləri döyməyə, söyməyə və təhqir etməyə sövq edən onun sələmçilik hesabına əldə etdiyi haram pullardı.\nO açıq-açığına mənə dedi ki, əgər səni bir daha Yazıçılar Birliyinin həndəvərində belə görsəm daha ağır şəkildə əzişdirəcək və hətta döyə-döyə öldürəcəyəm.\n– Sizi Rauf Aslanovun ölümlə hədələnməsi barədə prokurorluğa məlumat vermisinizmi? Əslində R.Aslanov vəzifəli şəxs hesab olunur və bu məsələ ilə prokurorluq məşğul olmalıdır.\n-Bayaq dediyim kimi Rauf Aslanovun mənə qarşı törətdiyi cinayət əməli barədə möhtərəm prezident İlham Əliyevə və vitse prezident xanım Mehriban Əliyevaya teleqram göndərmişəm. Bu günlərdə Səbail rayon prokuroru Natiq Əsədovla görüşməyə cəhd edirəm. O ədalətli və Azərbaycanın ilk milli şəhidlərindən olan Məhəmməd Əsədovun yadigarıdır. Əminəm ki, məsələnin ədalətli araşdırılmasına nəzarət edəcək. Rauf Aslanov “Müsavat.com” internet saytına müsahibə verərkən mənim haqqımda belə deyir: “O torpaq satmaqla torpaq alveriylə məşğuldur”. Amma o cahil bilmir ki, Yazıçılar Birliyinin sədri Anar müəllimin YB-nın üzvülərinə torpaq vermək səlahiyyəti yoxdur. Doğrudur, Anar müəllim mənə bir sot torpaq verməsi haqqında Bakının meri Hacıbala Abutalıbovun ünvanına məktub yazdı. Amma Hacıbala Abutalıbov məni qəbul etmədi Anar müəllimin məktubuna da heç kim baxmadı. Belə bir məktubu Azərbaycan Yazıçılar Birliyinin katibi Çingiz Abdullayev də Qaradağən o vaxtkı icra başçısı Hüseyn müəllimin ünvanına yazdım. Hüseyn müəllim də baxarıq deyib həmin məktubu bir kənara tulladı. Hüseyn müəllim çoxdan Qaradağın icra başçısı vəzifəsindən çıxarıldığından yəqin ki, o da mənə torpaq verəsi olmadı. Görəsiniz Rauf mənə verilən hansı torpaqdan söhbət açır. Yəqin ki, hüquq işçiləri bunu araşdırsa bəlli olar ki, mən YB-nın hesabına bir mm-də torpaq almamışam. Sonra Rauf Aslanov “Müsavat.com” internet saytına verdiyi müsahibəsində də belə deyir: “Mən onu istəsəm də vura bilmərəm. Çünki martın 8-də (onun məni vurduğu tarix belədir 17-si mart) mən xaricdə 6 saatdan çox ağır,incə cərrahi əməliyyat olunmuşam”. İndi belə bir sual doğur, o niyə məni vurmaq istəyir lakin vura bilmir deməli sözündən belə çıxır ki, məndən sarı ürəyində xaşıl yanığı var. Bu öz yerində, ikincisi o necə cərrahi əməliyyatdır ki, Rauf Aslanov onun hansı orqanında aparıldığını demir onu ağır incə əməliyyat adlandırır. Bəllidir ki, hər bir cərrahi əməliyyatın hansı tarixdə, hansı orqanda aparılmasını əks etdirən xəstəlik tarixi yaxud da epikriz adlanan (hüquqi sənət) adlanan kağızı olur. Bir həkim kimi düşünürəm ki, Raufun üzərində mart ayının 8-ində “ağır, incə “cərrahi əməliyyat aparılmayıb. Çünki belə ağır əməliyyat aparan xəstə ən azı 25-30 gün işə çıxmamalıdır. Hərgah o martın 8-də üzərində cərrahi əməliyyat aparıldığını təsdiq edən epikriz kağızını göstərsə deməli o ayın 17-si mart tarixində işə çıxarkən ya narkotik maddə qəbul etmiş, ya da gücləndirici dərman atmışdır. O bilməlidir ki, mənim gözüm alacalanmayıbdır, o məni vurmasaydı mən də beyin silkələnməsi olmazdı, sağ alın ,sağ təpə, sağ ənsə nayihələrində hematoma olmazdı və alt çənəmin sağ tərəfində iki dişim sınmazdı.\n– Sizi döyən Rauf Aslanov daha sonra sizinlə barışığa cəhd edibmi?\n– Yox, o küfr əhlidir, çünki yalnız dinli, imanlı insanlar bağışlamağı bacarır və barışığa can atırlar. O isə hələ də məni döymək və ölümlə hədələməkdədir...Deyir ki, bütün hüquq mühafizə orqanlarında adamlarım var. Lazım olsa pulla sənə tibbi ekspertizanın verdiyi qərarı da ləğv etdirəcəyəm. O nadan başa düşmür ki, onun pulu, tutarlı adamları var. Mənimsə Allahım və inandığım, arxalandığım, dövlətçiliyimizin qarantı ümumilli liderimiz Heydər Əliyevin yadigarı, davamçısı möhtərəm İlham Əliyevin var, birinci möhtərəm vitse prezident Mehriban xanım Əliyeva var. Rauf düz deyir ki, çox adamları sələmçiliklə əldə etdiyi haram pulların hesabına ram edə bilər. Amma o bir şeyi unudur ki, hüquq mühafizə orqanlarında ədalətli, namuslu adamlar da az deyil. Onların hamısını ələ almağa Raufun sələmçiliklə qazandığı haram pullar bəs etməz.\n– Yeri gəlmişkən, tibbi ekspertiza barənizdə nə rəy verib?\n– Ekspertiza Rauf Aslanovun mənim başıma endirdiyi zərbələr nəticəsində sağ təpə gicgah, ənsə nayihəsində yumşaq toxumaların əzilməsi, çənənin sağ mental nayihəsinin əzilməsi, beyin silkələnməsi, ön dişlərimdən ikisinin sınması, diş ətrafı toxumaların zədələnməsi diaqnozu qoyub. Mənim əlimdə səhhətimin ağır olması barədə daha tutarlı tibbi sənədlərim var. Güman edirəm ki, Rauf Aslanov və onun havadarları tezliklə hüquq mühafizə orqanları qarşısında cavab verməli olacaq və öz layiqli cəzalarını alacaqlar.\nÜmumilli lider Heydər Əliyev deyirdi ki, dövlət əsas iki şeydən sarsıla bilər: “Birincisi cinayət cəzasız qalanda, bir də günahsıza nahaq cəza veriləndə. Rauf Aslanov gec-tez cəzasını alacaq. Çünki o cinayətkardı, çünki o məni zəif və arxasız görüb sağlamlığıma ağır zərər vurub. O nadan başa düşməlidir ki, mən Allaha və Azərbaycan dövlətinə və onun qarantı olan möhtərəm prezidentimiz İlham Əliyeva və birinci vitse prezident Mehriban xanım Əliyevaya arxalanıram.\nÇünki sevimli xalq yazıçımız, alimimiz Füzulişünasımız Mir Cəlalın irsi daşıyıcısı olan Mehriban xanım dövlətçilyimizin fədaisi olan ziyalıları duyaraq deyir ki, əsl ziyalılar istənilən dövlət məmurunu dövlətçiliyimizin qüdrətlənməsi naminə ədalət və insafla tənqid edə bilər. Əlbəttə əsl ziyalısı və sağlam müxalifəti olan dövlət daha güclü olar. Bunu da ayrı fırıldaqçı cahil, danos yığan Rauf Aslanov dərk edə bilməz. Çünki dərk etmək üçün insanda baş olmalıdır. Bu haqda aşıq Ələsgər necə də gözəl deyib:\nBir baş ki, ilqara qurban getməsə\n– Fəzail bəy! Rauf sənə hücum edəndə, səni vuranda sən nə haqda düşünürdün?\n– Mən ibadət əhliyəm, natiqil, hafizil “Quran”am, imam Əli aşiqiyəm çox əmin və səbirli adamam. Elə nə düşünürdümsə bu baxımdan düşünürdüm. Mənə elə gəlirdi ki, o mənə bir-iki yumruq vurandan sonra ürəyi soyuyacaq, ağlı başına gələcək və məndən üzr istəyəcək və mən də onu bağışlayacağam. Amma o yumruqlarını yağdırmaqda davam etdi. Hətta onunla mənim arama üç qadın, bir cavan oğlan girəndən sonra da bu onun əllərinin, qollarının arasından mənim başıma gözümə vurmaqda davam edirdi...\n– Bəs orda o üç qadın və bir oğlan olmasaydı nələr olardı???\n– Yaxşı ki, onlar orda oldular. Kafirlər imam Əlini öz küfürləri ucbatından döyüşə çəksələr də imam Əli hər dəfə döyüşdən qaçmağa can atardı. Döyüşəndə də qalib gələrdi. Mən uşaq olanda atam da mənə belə nəsihət edərdi: “Oğul çalış uşaqlarla dalaşma, dalaşası olsan da qalib gəl”. Hərgah o üç qadın və oğlan orda olmasaydı mənim əl qolumu tutmasaydı Rauf da məni yumruqlamaqda davam etsəydi bir qarışqanı da ayaqlamağa ürəyi gəlməyən mən onun xirtdəyindən tutub deyərdim: “Ürəyin soyumadı ki?”O yenə əl qol atsaydı ona birinci və sonuncu yumruğumu vurub onu cəhənnəmə vasil edər, onu YB-dəki himayədarlarına və qalan əzizlərinə matəm libası geydirərdim.\n– Fəzail bəy! Müsahibənizin başlanğıcında sizə görkəmli Azərbaycan şairi deyə müraciət etdik. Doğurdan da sizi görkəmsiz vəziyyətə salmaq istəyənlərin özü çox görkəmsiz və xırda-xuruş adamlardır. Siz onlara nə deyə bilərsiniz?\n– “Sağ olun görkəmli Azərbaycan şairi ifadənizə görə, ləyaqətli adamları ləyaqətlilər qiymətləndirər. “Paralel” qəzetinin yaxın saylarında birində məndən müsahibə götürən Yusif bəy belə bir ifadə işlətdi: “Saysalar da, saymasalar da siz Azərbaycanın canlı klassikisiniz. Sizin haqqınızı daim tapdalayırlar. Siz ruhdan düşmürsünüzki?” Mən ona da canlı klassik ifadəsinə görə də öz minnətdarlığımı bildirdim və dedim:\n“Mən inanıram ki, məni gələcək nəsillər layiqincə qiymətləndirəcək, neçə ki ömrüm var, xalqım üçün yazıb yaratmalıyam, həyat mənim üçün mübarizə deməkdir və ona görə də heç bir zaman ruhdan düşməyə haqqım yoxdur!!!


Rusiya bazarı Azərbaycan üçün ənənəvi bazardır\n8 Avqust 2014 18:40\nİqtisadiyyat və sənaye naziri Şahin Mustafayev Rusiya Federasiyasının Azərbaycandakı səfiri Vladimir Doroxinlə görüşüb.\nGörüşdə Şahin Mustafayev Azərbaycan - Rusiya əlaqələrinin digər sahələrdə olduğu kimi, iqtisadi sahədə də uğurla inkişaf etdiyini vurğulayaraq, Azərbaycanda Rusiya kapitallı 570 şirkətin fəaliyyət göstərdiyini, Rusiya tərəfindən Azərbaycana yatırılmış investisiyaların həcminin 1,8 mlrd. ABŞ dollarını ötdüyünü bildirib. Nazir qeyd edib ki, son 10 ildə ölkəmiz Rusiya iqtisadiyyatına 1 mlrd. ABŞ dollarından çox investisiya qoymuş və 2013-cü ildə ölkələrimiz arasında ticarət dövriyyəsi 10,5% artıb. Şahin Mustafayev bildirib ki, Rusiya bazarı Azərbaycan üçün ənənəvi bazardır və ötən il Azərbaycanın qeyri-neft ixracının 32%-i, kənd təsərrüfatı və emalı məhsullarının ixracının isə 30%-dən çoxu bu ölkənin payına düşüb.\nRusiya Federasiyasının Azərbaycandakı səfiri Vladimir Doroxin Azərbaycan və Rusiya arasında əməkdaşlığın genişləndiyini vurğulayıb, Rusiya bazarında Azərbaycan mallarına, o cümlədən kənd təsərrüfatı məhsullarına tələbatın əhəmiyyətli olduğunu bildirib. Səfir Rusiya Federasiyasının Azərbaycan Respublakasına təyin olunmuş Ticarət Nümayəndəliyinin yeni rəhbəri Eldar Tlyabiçevi təqdim edib.\nİqtisadiyyat və sənaye naziri Ticarət Nümayəndəliyinin yeni rəhbəri Eldar Tlyabiçevi təyinatı münasibətilə təbrik edərək, onun ticarət əlaqələrimizin daha da genişlənməsinə dəstək verəcəyinə əminliyini vurğulayıb. Şahin Mustafayev Azərbaycanın qeyri-neft sektorunun, eləcə də kənd təsərrüfatının böyük potensiala malik olduğunu, dövlət dəstəyi tədbirləri nəticəsində qeyri-neft məhsullarının istehsalının ilbəil artdığını qeyd etmiş və ölkəmizin xarici bazarlara, o cümlədən ənənəvi Rusiya bazarına bu məhsulların, xüsusilə kənd təsərrüfatı və emalı məhsullarının ixracını genişləndirməkdə maraqlı olduğunu bildirib.


“Facebook”da mal satanlardan vergi tutulacaq - BÜDCƏ - Fins.az\n“Facebook”da mal satanlardan vergi tutulacaq\nVergilər Nazirliyi elektron ticarətin vergiyə cəlb olunması haqqında qanun layihəsi hazırlayıb. Fins.az xəbər verir ki, bu barədə Nazirliyinin Vergi risklərinin təhlili və nəzarəti Baş İdarəsinin rəisi Əflatun Məmmədov məlumat verib.\nBildirib ki, hazırda layihə aidiyyəti qurumlarla müzakirə olunur. Eyni zamanda elektron ticarətçilərə nəzarət gücləndirilir. “İnternet portallarının yaradılmasına nəzarət edən müvafiq qurumla birgə virtual məkanda e-ticarətlə məşğul olan hüquqi və fiziki şəxslərin müəyyənləşdirilməsi və bu sahədə ümumi vergi nəzarətinin qurulması istiqamətində işlərə başlanılıb. Ümumi nəzarətin qurulması mərhələlərlə həyata keçiriləcək”.\nƏ.Məmmədov qeyd edib ki, ilk mərhələdə Baş İdarə bu ilin 1-ci rübündə 186 internet portalı və ya sosial şəbəkələr vasitəsilə elektron mal alğı-satqısı həyata keçirən istifadəçilər müəyyən edilib. Onlardan 54-nün vergi orqanında qeydiyyatda olmadığı, 47-sinin isə qeydiyyatda olduğu halda dövriyyəsinin olmadığı və ya məhsulların satış qiymətləri ilə müqayisədə minimum olduğu müəyyənləşdirilib.\nBununla bağlı vergi orqanında qeydiyyatı olmayan şəxlərin uçota alınması barədə müvafiq bildirişlər göndərilib, qeydiyyatı olan, lakin dövriyyəsi olmayan şəxslərin bank hesablarına müvafiq sorğular verilib və yaranan kənarlaşmalar barədə vergi ödəyicilərinə məktub ünvanlanıb. Bu istiqamətdə görülmüş tədbirlər nəticəsində 2016-cı ilin 1-ci rübü ilə müqayisədə 2-ci rübdə elektron ticarət fəaliyyəti göstərən vergi ödəyicilərinin dövriyyəsində 54,1%, hesablamalarda 53,8%, daxilolmada isə 69,1% artım müşahidə olunub.\nƏ.Məmmədov əlavə edib ki, indi elektron ticarətlə məşğul olan internet portallarının birbaşa hansı vergi ödəyicisinə aid olduğunun dəqiqləşdirilməsi, vergi qeydiyyatı olmayanların uçota alınması, nağd və ya nağdsız ödəniş qaydasında fəaliyyət göstərilməsi araşdırılır. “Bank hesablarının, portallarda yerləşdirilən reklam və ya elanların, onların sifarişçisinin və ya tərtibatçısının müəyyən edilməsi, nağd və bank hesabları üzrə əməliyyatların əldə olunması və ümumilikdə bütün gəlirləri ilə bəyannamə göstəricilərinin müqayisəli araşdırılması istiqamətində də işlər aparılır”.


Palitra qəzetiRusiya ilə strateji tərəfdaşlıq əlaqələrinin mövcudluğu bir daha təsdiqləndi\nRusiya ilə strateji tərəfdaşlıq əlaqələrinin mövcudluğu bir daha təsdiqləndi\nTarix: 25.07.2017 | Saat: 00:04:00 | E-mail | Çapa göndər\nPrezidentlərin Soçi görüşündən çıxan nəticə- ikitərəfli münasibətlərə kənardan müdaxilə cəhdləri bu günə kimi baş tutmayıb və qarşıdan gələn dövrdə hə heç bir nəticə verməyəcək\nRusiya Federasiyasına işgüzar səfər edən Azərbaycan dövlət başçısı İlham Əliyevin rusiyalı həmkarı Vladimir Putinlə yüksək səviyyəli görüşü olub. İki dövlət başçısının görüşündə Azərbaycan-Rusiya münasibətlərinin geniş spektri müzakirə edilib. İki dövlət başçısının görüşü həm ikitərəfli münasibətlərin inkişafı, həm də regional-beynəlxalq məsələlərin müzakirəsi baxımından çox böyük əhəmiyyət daşıyırdı. Strateji əməkdaşlıq səviyyəsinə yüksəlmiş Azərbaycan-Rusiya münasibətləri müxtəlif sferalar üzrə inkişaf edir. Azərbaycanın müəllifliyi ilə həyata keçirilən iri layihələr bütün maraqlı tərəflər kimi, Rusiyanın da diqqətini cəlb edir. İri nəqliyyat qovşağına çevrilən Bakı Rusiya da daxil olmaqla yeni əməkdaşlıq platformaları yaradıb. Rusiya ilə münasibətlər siyasi-iqtisadi-hərbi sahədə müxtəlif formalarda inkişaf edir. Rusiyada Azərbaycan ticarət nümayəndəsinin təyin edilməsi, federasiyanın ayrı-ayrı subyektləri ilə ikitərəfli əlaqələrin genişlənməsi, elə bu yaxınlarda yeni silah-sursatların alınması hərbi sahədə də münasibətlərin inkişafını göstərir.\nSon vaxtlar Rusiya-Azərbaycan münasibətlərinə zərbə vurmaq, ən azından müəyyən problemlər yaratmaq istəyən qüvvələrin xeyli fəallaşdığı hiss olunurdu ki, bu da ikitərəfli münasibətlərin ruhuna uyğun gəlmirdi. Erməni lobbisi və onların təsiri altında olan qüvvələr Bakı ilə Moskva arasında olan yüksək səviyyəli əlaqələri həzm edə bilmədiklərindən müxtəlif yollarla əlaqələrə ləkə vurmağa çalışırlar. Nə yazıq ki, Rusiyanın müxtəlif dövlət orqanlarında özlərinə yer edən ermənilər və erməni lobbisinin təsiri altında olan ermənipərəstlər iki dövlət arasında problem yaratmaq üçün dəridən-qabıqdan çıxırlar. UAK-ın qeydiyyatının ləğvi ilə bağlı prosesdə biz bunun əyani şahidi olduq. Erməni lobbisi, ermənipərəstlərlə yanaşı, Rusiya-Azərbaycan əlaqələrinin inkişafından narahat olan bəzi beynəlxalq dairələr də var. Kifayət qədər həssas bir dövrdə və regionda yaşadığımızı nəzərə alsaq Rusiya və Azərbaycan dövlət başçılarının Soçi görüşünün əhəmiyyəti daha da artmış olur.\nMövcud status-kvo bundan sonra davam edə bilməz\nİlham Əliyevlə Vladimir Putin arasında keçirilən görüş və aparılan müzakirələrin bəzi çox vacib nəticələrini qeyd edə bilərik. Bu görüşün əsas nəticələrindən biri budur ki, prezidentlər Vladimir Putinlə İlham Əliyev Azərbaycan ilə Rusiya arasında strateji tərəfdaşlıq əlaqələrinin mövcudluğu bir daha təsdiqləyib, ikitərəfli və çoxtərəfli münasibətlərin siyasi, iqtisadi, humanitar və digər sahələrdə uğurla inkişaf etdiyini vurğulayıblar. Dövlət başçıları strateji tərəfdaşlığın daha da dərinləşdirlməsi istiqamətində görülməsi zəruri olan işlər, yeni yolların müəyyən edilməsi istiqamətində geniş fikir mübadiləsi aparıblar. Bu mövqe iki dövlət arasında problem yaratmaq istəyən qüvvələrə açıq mesaj kimi dəyərləndirilə bilər.\n“Münasibətlərin xarakteri, dərinliyi və inkişaf perspektivi, habelə dövlət başçıları arasında mövcud olan qarşılıqlı etimad və dostluq erməni lobbisi və onun təsiri altında olan bəzi ermənipərəst, antiazərbaycan dairələrin münasibətlərə xələl gətirilməsi üçün etdiyi cəhdlərin baş tutmayacağını və iflasa uğrayacağını şərtləndirən mühüm amillərdir”\nSoçi görüşünün digər vacib məqamı erməni lobbisi və antiazərbaycan dairələrin üzünə qapının çırpılması olub. Belə ki, görüşdə qeyd olunub ki, Rusiya ilə Azərbaycan arasında strateji tərəfdaşlıq münasibətlərinin inkişafı erməni lobbisi və onun təsiri altında olan bəzi ermənipərəst, antiazərbaycan dairələri (o cümlədən Rusiyada müxtəlif dövlət orqanlarına soxulmuş və səlahiyyət əldə etmiş erməniləri, ermənipərəstləri) və bəzi beynəlxalq dairələri narahat edir, bu münasibətlərə xələl gətirilməsinə cəhdlər göstərilir. Amma Soçi görüşü həmin qüvvələrə qarşı bir acı həqiqəti ortaya qoyur - münasibətlərin xarakteri, dərinliyi və inkişaf perspektivi, habelə dövlət başçıları arasında mövcud olan qarşılıqlı etimad və dostluq belə cəhdlərin baş tutmayacağını və iflasa uğrayacağını şərtləndirən mühüm amillərdir. Görüşdə bildirilib ki, ikitərəfli münasibətlərə kənardan müdaxilə cəhdləri bu günə kimi baş tutmayıb və qarşıdan gələn dövrdə hə heç bir nəticə verməyəcək. Dövlət başçılarının bu görüşü aylardır Azərbaycan-Rusiya münasibətlərini pozmaq üçün fəallıq göstərən, bunun üçün müxtəlif tədbirlərə al atan qüvvələrin bu fəaliyyətinin iflasa uğradığını göstərir.\nDostluq və strateji tərəfdaşlıq əlaqələrinin uğurla inkişafı üçün zəruri tədbirlər görüləcək\nŞübhəsiz ki, dövlət başçılarının görüşündə əsas müzakirə mövzularından biri Ermənistanın Azərbaycan torpaqlarını işğal etməsi ilə bağlı olub. Azərbaycan və Rusiya dövlət başçıları Ermənistan-Azərbaycan, Dağlıq Qarabağ münaqişəsinin həlli, bunun üçün yolların tapılmasını geniş müzakirə ediblər. Mövcud status-kvonun bundan sonra davam edə bilməyəcəyi xüsusi vurğulanıb. Prezidentin Rusiyaya səfəri və Putinlə keçirdiyi görüş erməni lobbisi və antiazərbaycan qüvvələri xeyli məyus edib. Prezidentlər Rusiya-Azərbaycan dostluq və strateji tərəfdaşlıq əlaqələrinin bundan sonra da uğurla inkişaf edəcəyinə əminliklərini bildirib və bunun üçün zəruri tədbirlərin görüləcəyini diqqətə çatdırıblar. Prezident İlham Əliyevin Rusiyaya səfəri və Prezident Vladimir Putinlə görüşü iki ölkə arasında bütün sahələr üzrə məhsuldar əməkdaşlıq əlaqələrinin, strateji tərəfdaşlıq münasibətlərinin daha da dərinləşməsinə xidmət edib.\n“Azərbaycan dövlət başçısının Soçi səfəri və Rusiya-Azərbaycan münasibətlərinin dərinləşməsi Ermənistanın Rusiya üçün strateji dəyərini azaldır”\nErmənistan Beynəlxalq Münasibətlər İnstitutunun eksperti Qevorq Məlikyan “Tert.am”a Rusiya və Azərbaycan dövlət başçılarının son görüşü ilə bağlı dəyərləndirməsində bildirib ki, prezidentlər müxtəlif istiqamətlər üzrə Azərbaycan-Rusiya münasibətlərinin inkişafını müzakirə ediblər: “Rusiyanın Azərbaycanla münasibətləri müxtəlif sferaları, o cümlədən hərbi-sənaye, nəqliyyat, enerji, ticarət sahələrini əhatə edir. Ermənistana münasibətdə isə əsas zərbə siyasi-hərbi əməkdaşlığa edilir, qalan sahələrə isə obyektiv və subyektiv səbəblərdən məhdudiyyətlər tətbiq edilir”. Məlikyan Rusiya-Azərbaycan münasibətlərinin dərinləşməsinə misal kimi Moskvanın investisiya planında Azərbaycanda çox fəal olduğunu deyib. Eyni sözləri Azərbaycanın Rusiyadakı investisiyaları haqqında da demək olar. Erməni ekspert bildirib ki, Azərbaycan dövlət başçısının Soçi səfəri və Rusiya-Azərbaycan münasibətlərinin dərinləşməsi Ermənistanın Rusiya üçün strateji dəyərini azaldır: “Rusiya Azərbaycanla münasibətləri dərinləşdirməsinə baxmayaraq, Ermənistanı həmişə öz caynağında saxlayacaq”. Ekspert qeyd edib ki, Putin-Əliyev görüşündə Dağlıq Qarabağ məsələsi də müzakirə edilib. Erməni ekspert deyib ki, region həm siyasi həm də iqtisadi baxımdan dəyişiklik ərəfəsindədir. Bu baxımdan Soçi görüşü Azərbaycanın mövqeyini öyrənmək baxımından çox vacib idi.


Azərbaycan oliqarxlar arasında quberniyalara bölünür | 24saat\nAzərbaycan oliqarxlar arasında quberniyalara bölünür\nBu gün Azərbaycanın rayonlarının ayrı-ayrı məmurlar arasında bölüşdürülməsi, yəni kuratorluq sistemi artıq dolayı yollarla rəsmi dairələr tərəfindən də etiraf olunmuş bir faktdır. Hələ bir neçə il öncə nəqliyyat naziri Ziya Məmmədovun Qubada baş verən hadisələr zamanı narazı sakinlərin qarşısına çıxaraq üzr istəməsi, ardınca İsmayıllı olaylarında sabiq nazir Füzuli Ələkbərovun gündəmə gəlməsi faktı da bir növ kuratorluq sisteminin etirafı idi. Hər halda, Qubada baş verənlərin açıqda nə nəqliyyat nazirliyinə, nə də Ziya Məmmədov şəxsinə heç bir aidiyyatı olmamalı idi. Amma nazir üzr istəməsii ilə bu rayona cavabdeh olduğunu etiraf etmişdi. Bu gün də ölkə rəhbərlərinin bölgələrə səfəri zamanı heç bir aidiyyatı olmadan həmin rayona məsul nazirin ikinci şəxs qismində görünməsi kuratorluq sisteminin hələ də mövcudluğunun göstəricisidir.\n24saat.org-a daxil olan məlumatlardan aydın olur ki, rayonların kuratorluq sistemi ilə idarə olunması rəsmiləşə bilər, daha doğrusu, fərqli formada qanuniləşə bilər. Bu barədə Nazirlər Kabinetindəki qaynağın iddia etdikləri: «Əslində kuratorluq sistemində elə bir qəbahət yoxdur. Sadəcə olaraq, bizdə bu prosesin anormal tərzi hökm sürdüyündən və kuratorların özlərini həmin rayonların padşahı hiss etməsi səbəbindən problemlər ortaya çıxır».\nMənbəmiz bildirir ki, Rusiyada Putinin hakimiyyətə gəlişindən sonra anoloji sistem rəsmən yaradıldı: «Doğrudur, Rusiyada mənzərə tamam fərqlidir. Orada 89 avtonom quruluş var və həmin quruluşların üzərində Rusiyanın vahidliyinin qorunmasını təmin edəcək 7 idarəedici ərazi dairəsi formalaşdı və bu dairələrə prezidentin nümayəndələri rəhbər kimi təyin olundu». Anoloji sistemin Azərbaycanda da yaradılacağını bildirən mənbəmiz vurğuladı ki, bu bir növ qubernatorluğun yaradılması anlamına gələcək: «Bir neçə rayon bir ərazi vahidində birləşdiriləcək və həmin ərazi vahidlərinə prezidentin nümayəndələri təyin olunacaq. Yerli icra hakimiyyətləri isə ləğv edilib, əvəzində hakimiyyət bələdiyyə sədrlərinə ötürüləcək. Əslində, bu addımın atılması ilə həm də beynəlxalq təşkilatların illərdir səslənən iradlarına cavab verilmiş olacaq».\nMənbəmiz bildirir ki, burada bir neçə maraq təmin edilmiş olur: «Təbii ki, hakimiyyət rayonlarda nəzarətini qoruya bilməsi üçün qubernatorluq sistemini tətbiq etməklə, həm də məmurların kuratorluğunu rəsmiləşdirir. Yəni yenə də əvvəlki kimi hər bir məmura yaxın şəxs onun nəzarəti altında olan rayonları yönəldəcək. Digər ikinci maraq isə, təbii ki, vurğuladığımız məqamdır və burada yerlərdə hakimiyyətin bələdiyyələrə ötürülməsi prosesinə start verilməsidir». Mənbəmiz onu da əlavə etdi ki, sözügedən proseslərə bu ilin sonlarında, gələn ilin əvvəlində start veriləcək: «Bunun üçün müvafiq hüquqi baza hazırlanmalı, qanunlar qəbul edilməlidir».BUNLARA DA BAXIN\nElçin Əmirov, 24saat.org\nSəlim Müslümovun işçiləri Göyçayda sosial yardımı belə “verilir” – RÜŞVƏTİN GÖRÜNTÜLƏRİ\nSON ƏLAVƏLƏR\tSabah bu ərazilərdə təbii qaz olmayacaq


Tahir Kərimov Salyandakı villasını neçiyə satır? Ceyms Uorlik Bakıda mətbuat konfransı keçirir Ukraynada məktəblilər yay tətilinə qışda çıxacaq Yağış avtobusları bu hala saldı- FOTOLAR Qonşusuna zamin durdu, pensiya pulundan oldu DƏHŞƏT: Ölüm ayağında olan qadını taksiyə mindir Xalq artistinin oğlu öldü İŞİD-dən yenə edam – 284 nəfər güllələndi Necati Şaşmaz “Kurtlar Vadisi Darbe” “Qarpız-yemiş yetişdirməklə bala başı saxl Dövlət İmtahan Mərkəzi dövlət qeydiyyatına alını Tanınmış aparıcı “AAAF Park”ı ifşa etdi – “Dələduzluqla məşğuldurlar”\n04 Avqust 2015 / 16:04 / Baxış sayı: 115 “AAAF Park”la bağlı qalmaqallar bitmək bilmir. Son zamanlar ciddi problemlər yaşayan, ağır şikayətlərə, ittihamlara məruz qalan şirkət, bu dəfə tanınmış aparıcı Aynur Talıbova tərəfindən ifşa edilib.\nMəlumat üçün bildirək ki, sentyabrın 4-də AzNews.az saytında Abşeron rayonu, Xırdalan şəhərində salınan “AAAF Park” Yaşayış Kompleksində bəzi binalarda prezident İlham Əliyevin göstərişinin əksinə olaraq, 2 binanın yanmasına, 16 insanın ölümünə, onlarla insanın yaralanmasına səbəb olan penoplast materialından hələ də istifadə olunması ilə bağlı xəbər verilmişdi. Xəbər sosial şəbəkələrdə geniş müzakirə obyektinə çevrilib və şirkətlə bağlı ciddi şikayətlər, narazılıqlar səsləndirilib.\nAzNews.az xəbər verir ki, şirkətin fəaliyyətindən şikayətçi olanlardan biri də tanınmış aparıcı Aynur Talıbova olub. O, öz səhifəsində paylaşdığı yazıda “AAAF Park”-ın öz müştərilərini aldatdığını, dələduzluqla məşğul olduğunu yazıb:\n“AAAF PARK reklam büdcəsinə xəsislik etmir, əvəzini, daha doğrusu heyfini bu reklamlara aldanıb bura qaçan müştərilərə evi satandan sonra statusu dəyişən müştərilərdən çıxır. İlk problem elə satış ofisində başlayır, məlum olur ki, reklam getməsinə rəğmən satışda ev yoxdur. Sən pul ver biz tikib bir neçə ildən sonra verəcəyik”.\nA.Talıbova şirkətin binalarında ciddi kommunal problemlərin də yaşandığını qeyd edib:\n“Elektrik enerjisi və su təminatında kəsintilər yaşanır, elektrik enerjisi problemi isə insanı dəli edir. Təməl kommunal xərclərin doğru-dürüst yerinə yetirilməməsi şərəfinə küçəyə qoyduqları zibil yeşikləri və “mühafizə xidməti”nə görə də ayda 20 AZN kommunal xərc tələb edirlər. Hər səhər oyandığınız zaman qapınızın önünə naməlum obyektlərin başı boyda nəcislərini qoyub getmək normal hal alıb. “Oxrana” işini mükəmməl gördüyündən hər küçədən keçən əlini-qolunu sallayıb qapınızın ağzına rahatca təbii ehtiyaclarını ödəyə bildiyi kimi, sakinləri də narahat edə bilər”.\nQış aylarında qaz xətlərinin çəkilməsi zamanı hər evdən işıq-su-qaz xəttlərinin çəkilməsi üçün 407 AZN toplandığını deyən tanınmış aparıcı, pulların verilməsinə baxmayaraq qazdan başqa ağıllı sayğacların hələ də quraşdırılmadığını bildirib: “Və məlum olur ki, toplanan məbləğ sadəcə qaz sayğacı üçün imiş. Yəni rəsmən dələduzluqla məşğul olurlar. Bu məqalədə göstərilən binalar ilk təqdim edilən layihədə yox idi, sonradan meydana çıxdı və massivin gözəgəlimli 4 mərtəbəli bina sakinlərinin yeni evdə yeni həyat xəyallarının içinə etdi. Artıq o binalardakı bir neçə evdə, sahibindən satılır – elanlarını massivə gələn hərkəs görə bilər”.\nQeyd edək ki, son zamanlar mediada yer alan “AAAF İnşaat” MMC-nin rəhbəri Tofiq Heydərovun radikal dini cərəyanlara, xüsusən vəhhabilər “yaşıl işıq” yandırması, uzun müddət Abşeronda və Xırdalanda vəhhabi məzhəbindən olan şəxslərə maliyyə yardımları göstərməklə yanaşı, bu dini cərəyanların nümayəndələrinin işlə, yaşayış yeriylə təmin olunmasında, eləcə də, onların təhlükəsizliyinin təmin edilməsində ağsaqqallıq missiyasını yerinə yetirməsi, qatı dindar olan Heydərovun rəhbəri olduğu obyektlərin əksər işçilərinin məhz vəhhabi məzhəbinin nümayəndələrinin olması, Beynəlxalq Bankla “AAAF İnşaat” MMC arasında olan qanunsuz biznes əməkdaşlığının ifşa olunması və AZAL prezidenti Cahangir Əsgərovun hakimiyyətdəki dayaqlarını itirməsi, fəaliyyətinin təftişə başlanılması ilə bağlı yayılan xəbərlərin fonunda, “AAAF Park” yaşayış kompleksinin fəaliyyətini dayandıracağı iddia edilir.


Ramil Usubov icra başçısının oğluna yeni vəzifə verdi |\nSəbail Rayon Polis İdarəsinin 8-ci bölməsinə yeni rəis təyin edilib.\n24saat.org-un Lent.az-a istinadən məlumatına görə, daxili işlər naziri, general-polkovnik Ramil Usubovun müvafiq əmri ilə 6-cı Polis Bölməsinin rəisi Rəşad Əhmədzadə tutduğu vəzifədən azad edilərək 8-ci Polis Bölməsinə rəis təyin edilib. R.Əhmədzadənin yerinə hələlik təyinat yoxdur.\n6-cı Polis Bölməsi rəisinin vəzifəsini müavin Ramin Cəbrayılov icra edir.\nQeyd edək ki, bir neçə gün əvvəl 8-ci Polis Bölməsinin rəisi Vüsal Qaraşov Yasamal Rayon Polis İdarəsi 29-cu bölməsinin rəisi təyin edilib.\nOnu da qeyd edək ki, V. Qaraşov Lənkəran Şəhər İcra Hakimiyyətinin başçısı Taleh Qaraşovun, onun yerinə təyin edilən Rəşad Əhmədzadə isə Zaqatala Rayon İcra Hakimiyyətinin başçısı Mübariz Əhmədzadənin oğlu və Meliorasiya və Su Təsərrüfatı” Açıq Tipli Səhmdar Cəmiyyətinin sədri Əhməd Əhmədzadənin qardaşı oğludur.\nDaha bir yüksək vəzifəli məmur həbs edildi – RƏSMİ


2021, 03 Dekabr, Cümə, Bakı vaxtı 02:14\nDövlət çevrilişinə cəhd və vətənə xəyanətdə günahlandırılaraq dəstə rəhbəri kimi 14 il həbs cəzası alan Səid Dadaşbəyli prezidentə müraciət edərək ailə üzvlərinin taleyindən narahatlığını bildirib. Hazırda 15 saylı Cəzaçəkmə Müəssisəsində saxlanan Səid Dadaşbəyli prezidentə məktubunda qeyd edir ki, onun həbsindən sonra atası və bacısını işdən çıxarıblar. Məktubda o, əslində öz taleyindən də narahatlığını gizlətmir. Səid Dadaşbəyli qeyd edir ki, 3 il əvvəl həbs edilərkən onun dəstə üzvü kimi təqsirləndirilən Emin Məmmədov ittihamları qəbul etmədiyindən ağır şəkildə döyülüb və bu səbəbdən də ölüb. Müttəhimin sözlərinə görə, istintaqın gedişində Emin Məmmədovun döyülmə və can vermə lentini göstərərək, ona da təzyiqlər edilib.\nSəid Dadaşbəyli yazır ki, indi ona qarşı irəli sürülmüş əsassız ittihamları dartışmaq istəmir, çünki işi artıq Avropa İnsan Haqları Məhkəməsindədir. Sadəcə, məqsədi Milli Təhlükəsizlik Nazirliyi rəhbərliyinin istintaq zamanı qanunsuz əməlləri ilə bağlı prezidenti məlumatlandırmaqdır.\nANA OĞLUNUN ƏFVİNİ YOX, GÜNAHSIZLIĞININ SÜBUTUNU İSTƏYİR\nSəid Dadaşbəylinin anası Qətibə Qarayeva da deyir ki, ona oğlunun əfvi yox, günahsızlığının sübut edilməsi lazımdır. Üstəlik, o uydurma ittiham müəlliflərinin, istintaq zamanı işgəncə və özbaşınalıqlara yol verən şəxslərin cəzalandırılmasını istəyir. Qətibə Qarayevə deyir ki, Səidin həyat yoldaşını və uşaqlarını evlərinə gətirərək, onun evini kirayəyə verib. Bu yolla da ailələrini dolandırmağa, oğluna tez-tez baş çəkməyə çalışır. Qızı 6 dil bilsə də, özünə iş tapa bilmir, Dadaşbəyli familiyasını eşidən kimi hamı onlara «yox» deyir.\nQətibə Qarayeva düşünür ki, ali məktəbi qırmızı diplomla bitirən, ingilis dilində təmiz danışan oğluna dövlət çevrilişi ilə bağlı ittiham məhz namaz qılıb, oruc tutmasına görə verilibsə, bu ədalətsizliyi heç cürə qəbul edəsi deyil. Ananın gümanına görə, görünür, bəzi məmurlara günahsız dindar şəxsləri həbs etmək hansısa qazanc gətirir:\n- Gözləri doymayan, müftəxor insanlar mənim oğlum kimi insanları tutub özlərinə rütbə qazanırlar. Onların məntiqinə görə, cəhənnəm olsun 15 gənc, qoy gedib həbsdə çürüsünlər. Təki özlərinə xeyir olsun…\nHƏCC ZİYARƏTİNDƏ DÖVLƏT ÇEVRİLİŞİ OLUR?\nİstintaqın gəldiyi nəticəyə görə, Səid Dadaşbəylinin dəstəsində özündən başqa 15 nəfər olub\nİstintaqın gəldiyi nəticəyə görə, Səid Dadaşbəylinin dəstəsində özündən başqa 15 nəfər olub. Onlardan biri Emin Məmmədov istintaqın gedişindəcə vəfat edib. Dəstə üzvlərindən 13 il iş alan Hacı Rasim Kərimovun anası İradə Kərimova deyir ki, həbslər zamanı onun oğlu Həcc ziyarətində olub. Ana Həcc ziyarətində olan oğlunun dövlət çevrilişində ittiham edilməsini də heç cürə başa düşə bilmir:\n- Həccdən zəng elədi ki, uşaqları niyə tutublar, mən dedim ki, bilmirəm. Əgər onun günahı olsaydı, heç Azərbaycana dönməzdi. 5 dil bilir, rus sektorunu qurtarmışdı, ingilis, fars, ərəb dillərini də bilirdi.\nİradə Kərimova deyir ki, oğlunu dövlət çevrilişini maliyyələşdirməkdə günahlandırırlar və ittiham aktında qeyd edilir ki, dəstəyə 500 manat pul verib. Ana 500 manatla dövlət çevrilişi etməyi gülünc sayır. Üstəlik, İradə Kərimovanın sözlərinə görə, oğlu əgər dövlət çevrilişini maliyyələşdirsəydi, heç özləri bir otaqlı mənzildə yaşamazdılar.\nDəstə üzvlərindən Samir Qocayevin həyat yoldaşı Dürdanə İsmayılova da deyir ki, evlərini kirayə verib, özü valideynlərinin yanına köçüb. Kirayədən gələn pula körpə balasını saxlayıb həyat yoldaşının yolunu gözləyir.\nHÜQUQ MÜDAFİƏÇİLƏRİ ONLARLA MARAQLANMIR?\nDürdanə İsmayılova deyir ki, hüquq müdafiəçilərinə də dəfələrlə üz tutsalar da, heç kim onlarla maraqlanmır:\n- Həqiqətən bilmirik kimə üz tutaq. Prezidentə əfv üçün yazdıq, cavab gəldi ki, cəzasının yarısını çəkməsə əfv olmayacaq.\nBu dəstədən 14 həbs cəzası alan Ceyhun Əliyevin həyat yoldaşı Günel Əliyeva isə vəziyyətinin daha çıxılmaz olduğunu deyir. Həyat yoldaşı həbsdə, atası isə Qarabağ döyüşlərində həlak olub, heç qardaşı da yoxdur. İki xəstə uşağı ilə xəstə qayınanasının əlinə göz dikiblər:\n- Qayınanamın özü də onkoloji xəstədir. Ancaq «peraşki» sexində işləyib, bizi dolandırır.\n10 MİN DOLLAR PUL, KOMPYUTER QAYTARILMAYIB\nDəstə üzvlərindən 12 il həbs cəzası alan Mikayıl İdrisovun həyat yoldaşı Nərmin İdrisova isə deyir ki, evlərindən axtarış zamanı 10 min dollar pullarını və komyuterlərini götürsələr də, hələ də qaytarmayıblar. Üstəlik, divanlarının küncünə partladıcı maddə qoyaraq, həyat yoldaşını evdə qanunsuz silah-sursat saxlamaqda günahlandırıblar. Nərmin İdrisova sual edir ki, evdə iki körpə uşaq olduğu halda divanın küncündə qumbara saxlamaq hansı məntiqə sığar?\nBİR İNSANIN NEÇƏ MƏZHƏBİ OLAR?\n- İttihamda bunlara gah yazıblar vəhhabisiz, gah yazıblar «Həmas»ın üzvsüz. Bir insanın nə qədər məzhəbi olar? Hər şeyi bir-birinə qatıb kaşa düzəldiblər. Adamı elə təriqətlərdə günahlandırırlar ki, o təriqətlər bir-birləri ilə düşməndirlər.\nMilli Təhlükəsizlik Nazirliyində İctimaiyyətlə Əlaqələr Şöbəsinin müdiri Arif Babayev isə həmin istintaqla bağlı səslənən ittihamları əsassız sayır. Arif Babayev deyir ki, Səid Dadaşbəylinin dəstəsi ilə bağlı tam, hərtərəfli və obyektiv istintaq aparılıb və sonra da iş məhkəmənin ixtiyarına verilib. O, çıxarılan hökmü də ədalət mühakiməsinin işi sayır.\nSəid Dadaşbəylinin dəstəsi adı altında tutulan insanların valideynləri isə əksinə hələ də ədalətin təcəllasını arzulayırlar.\nSəid Dadaşbəyli məhkəmədə ittihamları rədd edib


İlk Buktreylerlər Festivalının nəticələri müəyyən olundu | SENET.AZ\nBuradasınız: Ana səhifə / İncəsənət / Sənət / Sənət xəbər / İlk Buktreylerlər Festivalının nəticələri müəyyən olundu\nİlk Buktreylerlər Festivalının nəticələri müəyyən olundu\n21 Aprel 2016 3 Baxış\nAzərbaycanda İlk Buktreyler Festivalının bağlanış tədbiri baş tutacaq. Trend-in məlumatına görə, aprelin 22-də saat 19:00-da Nizami Kino Mərkəzində İlk Buktreyler Festivalının nəticələri açıqlanacaq.\nKinoaktyor, Buktreyler Festivalının təsisçisi Ruslan Sabirli: “Festivala cəmi 25 iş daxil olmuşdur. Təqdim olunan işlər arasında İtaliya, Fransa və Bolqarıstandan da işlər var idi. Sevindirici haldır ki, Azərbaycanda ilk dəfə baş tutacaq Buktreyler Festivalının sorağı artıq dünyaya da səs salıb. Lakin, təbii ki, bu Festival Beynəlxalq olmadığı üçün biz o işləri qəbul edə bilmədik və beləliklə 21 iş qəbul etdik.\nArtıq Münsiflər Heyəti buktreylerlərin qiymətləndirilməsini tamamlamışdır. Hal-hazırda Təşkilat Komitəsi Münsiflərin verdiyi qiymətləri toplayaraq qalibləri müəyyənləşdirir. Qaliblər 22 aprel, saat 19:00-da Nizami Kino Mərkəzində Mədəniyyət və Turizm Naziri Əbülfəs Qarayevin də iştirak edəcəyi bağlanış tədbirində elan olunacaqlar və həmçinin mükafatla təltif olunacaqlar.”\nƏvvəlki yazı Müşfiq XANın “5.45” adlı yeni kitabının imza günü keçiriləcək\nNövbəti yazı İsveçrədə Çarli Çaplinin muzeyi açılıb- FOTO


Fiziki əngəllərinə baxmayaraq peşə öyrənən fədakarlar – Qəhrəman dərzi, bərbərlər-TƏSİRLİ REPORTAJ - AzEdu.az AZƏRBAYCAN TƏHSİL PORTALI\n“Çox xoşbəxtəm ki, “Əməliyyatçı-mühasib” peşəsini seçərək rəqəmlərin sehirli dünyasına düşmüşəm Peşəmə qarşı yüksək dərəcədə sevgi duyuram. Bu ixtisasla məşğul olduqca ruhani rahatlıq tapıram”.\nBu sözlərin müəllifi 5 nömrəli Bakı Peşə Liseyinin “Əməliyyatçı-mühasib” ixtisası üzrə təhsil alan tələbəsi Həsən Hüseynzadədir.\nGəlin, Həsəni öz dilindən tanıyaq:\n“1999-cu ildə dünyaya göz açmışam. 2014-cü ildə orta məktəbi bitirdikdən sonra kompüter operatoru, veb dizayner ixtisasına yiyələnsəm də, daim yeniliklərə can atan birisi olduğum üçün bununla kifayətlənmədim.\nBritish Council və Azərbaycan Respublikası Təhsil Nazirliyinin həyata keçirdiyi layihə üzrə 9 ay ingilis dili kursu üzrə təhsil aldım. Burada öyrəndiklərimdən sonra məndə mühasiblik ixtisasına böyük sevgi yarandı və qərarımı qətiləşdirərək, 2019-cu ildə sənədlərimi 5 nömrəli Bakı Peşə Liseyinə təqdim etdim. Burada “Əməliyyatçı- mühasib” ixtisasına yiyələnmək üçün təhsilə başladım. Hazırda istehsalat təcrübəsindəyəm. Bir müddət əvvəl isə məni Port Baku şirkətinə iş görüşməsinə dəvət etdilər. Orada qrafiq dizayner və marketinq sahəsi üzrə həm təcrübə keçirəm həm də işləyirəm”.\nQeyd edək ki, Həsən anadangəlmə serebral iflicdən əziyyət çəkir.\nO, peşə liseyində olan təhsil mühiti haqqında fikirlərini belə söyləyir:\n“Mən burada olan təhsil imkanlarından geniş istifadə etdim. Müəllim və tələbə yoldaşlarımın mənə qarşı olan münasibəti çox xoş idi. Mən əvvəllər ünsiyyətdən qaçan insan idim. Lakin bu liseyə daxil olduqdan sonra müəllim və tələbələrin dəstəyi ilə bu problemimi də aradan qaldırdım.Kompüter haqqında olan biliklərimi həm tələbə yoldamlarımla həm də müəllimlərimlə bölüşürəm. Kiminsə kompüterində problem çıxırsa və ya bir çətinlik yaranırsa dərhal onlardan köməyimi əsirgəmirəm. Onlar da mənə qayğı və hörmətlə yanaşırlar.”\nBu peşə liseyində inklüziv təhsilin imkanlarından yararlanan bir çox tələbə var.\nAzEdu.az inklüziv təhsilin tətbiq edildiyi 5 nömrəli Bakı Peşə Liseyindən reportajı təqdim edir:\nHəsəndən söz düşmüşkən, reportajımıza elə onun anası ilə söhbət etməklə başlayırıq. Həsənin anası Səadət Məmmədova həm də 5 nömrəli Bakı Peşə Liseyində bərbər ixtisası üzrə istehsalat-təlim ustası vəzifəsində çalışır.\nƏvvəlcə təbii ki, oğlu haqqında danışır:\n“20 il bundan əvvəl Həsən çox ağır vəziyyətdə dünyaya gəlib. 15 gün xəstəxanada qaldıqdan sonra həkimlər ona serebral iflic (sol əlinin patologiyası) diaqnozu qoydular. Bir yaşında isə əlini əməliyyat ediblər. 8 yaşında isə Həsən epilepsiya xəstəliyinə tutulub. Bir müddət Bakıda müalicə aldıqdan sonra Sankt-Peterburq şəhərində müalicə davam etdirilib. Hazırda 2-ci qrup əlildir. Həsən kimi insanların cəmiyyətə adaptasiyasında mühitin böyük rolu var. Bu baxımdan həm digər təhsil müəssisələrinin həm də doğma 5 nömrəli Bakı Peşə Liseyinin müəllim və tələbə kollektivinin əməyini yüksək qiymətləndirirəm”.\nLiseydə inklüziv təhsilin tətbiq edildiyi digər tələbələrlə tanış oluruq:\nI kurs 66 nömrəli qrupda təhsil alan İsmayıl İsmayılov... O, burada “Aşpaz” ixtisasını öyrənir.\nÖzü də boş vaxtlarında yemək bişirir və bunun özünün bir həyat tərzinə çevirdiyini deyir:\n“Öz istəyimlə bu peşəyə yönəldim. Evdə vaxtımım çoxunu yemək bişirməklə keçirirəm. Ən çox makaron və kartof bişirməyi sevirəm. Uşaqlıqdan yemək bişirməyə həvəsim olduğu üçün bu sənəti daha dərindən öyrənmək qərarına gəldim ”.\nİsmayılın riyaziyyat müəllimi Nədanə Mansurova onunla bağlı fikirlərini bizimlə bölüşüb:\n“İsmayıl autizimdən əziyyət çəkməsinə baxmayaraq, sağlam uşaqlarla da ayaqlaşa bilir. Bəzən elə olur ki, çalışmaları digər uşaqlardan daha sürətli edir. Olduqca nizam-intizamlı tələbədir. Öz seçdiyi aşbaz ixtisasına çox həvəslədir”.\nHəmin sinifdə təhsil alan Əli Babayev isə eşitmə qüsurlu olduğu üçün onunla ünsiyyət qurmaqda çətinlik çəkdik. Lakin müəllimi Əlinin də dərslərinə məsuliyyətlə yanaşdığını deyir:\nƏli və İsmayılın qrup yoldaşı Ərzulla Həmzəyev onlar haqqında fikirlərini bildirib:\n“Əli və İsmayılla münasibətim çox yaxşıdır. Biz onları olduqları kimi qəbul edirik. Onlar səmimi qrup yoldaşı və əsil dost olmağı bacarırlar.\nOnlar bizim təhsilimizə mane olmur. Əksinə məsələn İsmayıl rusdilli olduğu üçün biz rus dilinə aid problemimiz olduğunda ona müraciət edirik”.\nBurada təhsil alan digər tələbə Zeynəb Cəfərzadədir. O, anadangəlmə serebral iflicdən əziyyət çəkir. Zeynəb “ Dərzi ” ixtisası üzrə III kursda təhsil alır, özü də bu sənəti çox sevir:\n“Mən daha çox paltarları qaş və muncuqlarla bəzəməyi sevirəm. Anam bu peşə liseyini çox bəyənərək, mənə tövsiyə etdi. Bu liseydə təhsil almaq xoşuma gəlir”.\nDaha bir tələbə Aysu Məmmədbəyli də inklüziv təhsilin imkanlarından yararlanır və o, Autizm xəstəliyindən əziyyət çəkir. O, da “Dərzi” ixtisası üzrə təhsil alır.\n“Paltarlar üzərində muncuqlarla işləyirəm. Bu çox gözəl işdir”,-deyir...\nBu əsnada müəllimə bizə şagirdlərin əl işlərini göstərir. Belə ki, sinifdə olan tələbələrin bəziləri şəkillər çəkir, digərləri isə müxtəlif muncuq və qaşlarla onun üzərini bəzəyirlər. Bu şəkillər olduqca heyratamizdir.\nAysunun ən yaxın rəfiqəsi olan Xanım Süleymanova rəfiqəsi haqqında olan təəssüratlarını bölüşür.\nO, da “Dərzi” ixtisası üzrə 3-cü kursda təhsil alır:\n“Aysunun ən yaxın rəfiqələrindən biriyəm. O, çox sakit , özünə qapanıq və çox duyğusal qızdı. Həmçinin, mehriban olmaqla yanaşı insanın duyğularına da önəm verir. Çox küsəyəndi və adi bir sözdən də inciyir. Onun həssas nöqtələrinə toxunanda o, çox pis olur. Buna görə də həm müəllimlərimiz həm də biz onunla zərif davranırıq”.\nElə həmin sinifin riyaziyyat müəllimi Flora Tofiq qızı Aysu haqqında olan təəssüratlarını bizimlə bölüşərək deyir:\n“Aysunun çox gözəl əl qabiliyyəti var. Mən burada inklüziv təhsilin imkanlarından yaralanan tələbələrin əl işlərini gördüyüm zaman heyran oluram. Lakin texniki fənlərə qarşı onların yüksək dərəcədə həvəsləri yoxdur. Amma cəhd edirlər: dəftər tuturlar, misalları yazırlar. Hər şeyləri yerli-yerindədir. Fəqət ən çox əl qabiliyyətləri ilə öndədirlər”.\nLiseyin tərbiyə işləri üzrə direktor müavini Ziba xanım inklüziv təhsilin liseylərində tətbiq olunması və onun nəticələrindən söz açaraq deyir:\n“Biz tələbələrimizi heç vaxt kateqoriyalara bölmürük. Qəbul olub gələn hər bir tələbə bərabərhüquqludur. Sağlamlıq imkanları məhdud tələbələri digər tələbələrlə bərabər təhsilə cəlb edirik. Belə olduqda müəllimlərlə bərabər tələbə yoldaşları da onlara dərslərində kömək edir, çətinliklərin öhdəsindən birgə gəlirlər. Əgər lazım olarsa, inklüziv təhsildən yararlanan tələbələrimizə əlavə dərslər keçirik. Hətta lazım gəldikdə, müəllimlərimiz onlarla fərdi qaydada məşğul olur. Liseyin psixoloqu daim həmin tələbərin yanındadır. Bildiyimiz kimi, inklüziv təhsil alan tələbələr çox kövrək olduqları üçün onların psixoloji durumu ilə yaxından maraqlanırıq. Bütün müəllimlərimiz həmin tələbələrə valideyn qayğısı göstərir. Biz heç bir tələbəmizi ayırmırıq və səmimi ortam yaratmağa çalışırıq.\nHər il orta hesabla bizim liseyə 10-a yaxın sağlamlıq imkanları məhdud tələbə qəbul olunur.\nLiseydə təhsil müddəti 3 il, 1 il və 6 ay olan kurslarımızın hər birində inklüziv təhsil alan tələbələr var. Onların əksəriyyəti aşpaz, bərbər və dərzi ixtisasları üzrə təhsil alır.\nDaim tələbələrimizin sosiallaşmasına, müxtəlif layihə və təlimlərdə iştirakına şərait yaradırıq. Sağlamlıq imkanları məhdud tələbələrimizin əksəriyyəti Heydər Əliyev Fondu tərəfindən təsis olunmuş “İçərişəhər Ənənəvi İncəsənət Mərkəzi”-də incəsənət dərnəklərinə cəlb olunublar. Tələbələr həftədə bir gün böyük həvəslə həmin təlimlərdə iştirak edirlər.\nBelə tələbəri yaxından tanıyıb, iç dünyaları ilə tanış olub əl işlərini gördükdən sonra bir daha aydın olur ki, insanın hansısa peşəyə yiyələnib uğur qazana bilməsi sağlamlıq imkanlarından aslı deyil. Bu yalnız insanın daxili istəyi, həyata, insanlara olan sevgisinin təzahürüdür.